SRBIJA MEĐ GLOBALNIM ŠLjIVAMA – BiGportal.ba\nSRBIJA MEĐ GLOBALNIM ŠLjIVAMA\nALEKSANDAR VUČIĆ NA LETNjEM DAVOSU\nZa Beograd je ključno važno da na najvišem nivou bude zastupljen na mestima gde se ozbiljno i s velikim investicionim potencijalom razgovara o inovacijama, novim tehnologijama i modernom preduzetništvu. Od Tijenđina u ovo doba godine za tako nešto nema boljeg grada\n„ĐING-ĐIN-ĐI“ Iako još uvek delimično zavisi od uvoza visokih tehnologija, Kina je uz Kaliforniju vodeća svetska sila u pogledu tehnološkog razvoja. Sresti se s predstavnicima azijskih, od pre izvesnog vremena i svetskih giganata, kao što su „Tencent“, „Alibaba“ ili „Bajdu“, velika je stvar, a obezbediti njihovo investiciono prisustvo u Srbiji bio bi pravi podvig.\nZAŠTO JE FORUM U TIJENĐINU OVE GODINE VAŽAN? Prema rečima Sja Ćinga, zvaničnika kineske Nacionalne komisije za razvoj i reformu, Kina upravo iz Tijenđina želi da pošalje poruku svetu da ulaže napore u cilju olakšanja globalizacije.\nVUČIĆ VEĆ UČESTVOVAO NA LETNjEM DAVOSU Podsetimo, Vučić se u svojstvu predsednika Vlade 2014. godine u Tijenđinu, upravo na letnjem Davosu, sastao s premijerom Li Kećijangom.\nŠTA JE PORUČIO VUČIĆ Vučić je u ponedeljak, nakon sastanaka i razgovora sa predstavnicima kineskih kompanija i banaka u Pekingu, „Tanjugu“ izjavio da se Srbiji otvara prilika, uz kineska ulaganja, da za dve do tri godine postane zemlja s najvišim privrednim rastom u Evropi.


Google planira da uradi redizajn za Gmail veb ~ ITmagazin\nGoogle planira da uradi redizajn za Gmail veb\nGoogle navodno radi na redizajnu veb verzija Gmail servisa, a G Suite korisnici su prvi saznali za ovo. Javna objava ovog redizajna još nije stigla, a primetan je u Early Adopter Programu za regularni Gmail i G Suite.\nE-mail, koji je poslat korisnicima dve platforme, sugeriše novi izgled za Gmail, kao i lakši pristup G Suite aplikacijama direktno iz Gmaila. Korisnici će takođe moći da iskoriste prednosti Smart Reply funkcije na vebu, a ne samo na mobilnim uređajima, kao i da izaberu kada se će poruke pokazivati u inboxu (snooze).\nGoogle predstavlja i izvornu offline podršku za Gmail, a kada ova funkcija zaživi kompanija planira da ugasi Gmail Offline Chrome aplikaciju.\nOčekuje se da će u dolazećim nedeljama biti više informacija o novim funkcijama, kao i o ukupnom Gmail redizajnu.\n5G biće ključan za donošenje VR iskustva\nNemačka zabranila Facebooku da kombinuje izvore podataka\n13. Aprila 2018. u 12:19\njedva cekam da vidim kako ce to izgledati 😀 nego nekako,taman se naviknem na jedno oni pruze nesto novo\nRadovan Laćarak kaže:\n13. Aprila 2018. u 23:21\nBaš tako dosta se interfejsi menjaju.\nNext story Nokia 3 telefon dobio zvanično Android Oreo ažuriranje\nPrevious story Srbija učestvuje u izgradnji Balkanskog koridora


Prioritet sanacija i unapređenje sistema za zaštitu od poplava\nDa je prevencija ključna stvar pokazuje i primer opštine Lučani koja je ovih dana bila zahvaćena nepogodama i obilnim padavinama koje su dovele do ponovnog izlivanja reke Bjelice. Iako su padavine bile intenzivnije nego u maju mesecu, i iako je poplavni talas bio jednak poplavnom talasu kao u majskim nepogodama, štetu nisu pretrpele ni kuće, ni namenska industrija na teritoriji ove opštine. Zahvaljujući projektu kojim je početkom novembra očišćeno rečno korito obezbeđena je veća protočnost reke Bjelice, tako da je nivo vode, iako je obilnost padavina bila istog intenziteta, bio niži za 25 do 30 santimetara nego u maju mesecu.\nSredstva za realizaciju projekta čišćenja korita reke Bjelice i izgradnju četiri brane obezbedila je Kanadska Vlada na predlog Kancelarije.\n‘’Kanada je na predlog Kancelarije za pomoć i obnovu poplavljenih područja odobrila finansiranje u visini od pola miliona kanadskih dolara za obnovu uništene i oštećene infrastrukture za zaštitu od poplava na teritoriji opštine Lučani. Projekat je odobren u oktobru, a izvođenje radova je počelo u prvoj polovini novembra. Ostalo je da se u toj opštini urade i četiri pregradne brane koje će sprečiti donošenje nanosa u Bjelicu što će značajno smanjiti rizik od poplava’, istakao je Blagojević.\nOn je istakao da je Kancelarija iz donacija obezbedila oko 600 miliona dinara za projekte obnove uništene i oštećene infrastrukture za zaštitu od poplava na teritoriji 23 opštine u Srbiji. Radi se o projektima koje su na predlog Kancelarije odobrile države kao što su Kanada, Indonezija, Alžir, Italija, Albanija, ali i Coca Cola Fondacija.\n‘’DŽaba nam četiri milijarde dinara koje smo isplatili porodicama u Srbiji, 17000 domaćinstava je do sada dobilo materijalnu pomoć. DŽaba nam 218 kuća koje u ovom trenutku zidamo ukoliko će sutra ponovo biti plavljene’’, upozorio je Blagojević i najavio da će do kraja godine biti izvedeni radovi u vrednosti više od milijardu dinara na svim kritičnim lokacijama u Srbiji upravo na obnovi infrastrukture za zaštitu od poplava.\nBlagojević je istakao da je, samo u Krupnju, mogla da se izbegne velika šteta da je na vreme uloženo u izgradnju pregradnih brana za bujične vode i najavio da će na predlog Kancelarije program Ujedinjenih nacija za razvoj uložiti sredstva u ovakvu investiciju u 8 opština u Srbiji.\n‘’Uz podršku programa Ujedinjenih nacija za razvoj na 20 lokacija u Srbiji rade se nove pregrade za bujične vode koje bi trebalo da spreče ogromne štete. Izgradnja tri takve pregradne brane u Krupnju vredi 60 do 70 hiljada evra. Milioni će na kraju biti potrošeni na obnovu Krupnja, 27 kuća se zida, 300 domaćinstava dobija pomoć u novcu od države, a šteta je mogla biti sprečena investicijom od 60 do 70 hiljada evra’’, ukazao je Blagojević.\nOn je istakao da je do danas obezbeđeno više od 30 miliona evra za unapređenje sistema za zaštitu od poplava, kao i da se nastavlja sa prikupljanjem sredstava za tu namenu.\n‘’U Srbiji postoje lokacije na kojima treba da se rade potpuno novi sistemi, novi projekti, i za to je u ovom trenutku obezbeđeno više od 30 miliona evra, što iz sredstava Svetske banke, što iz sredstava EU’’, rekao je Blagojević, i dodao da će sve više prostora biti za razmišljanje o prevenciji kako rad na obnovi stambenih objekata bude postajao manje intenzivan.


Muška seniorska reprezentacija odradila je prvi trening u Sloveniji, koja će od srijede biti domaćin smotre 24 najbolje reprezentacije Starog kontinenta. ''Crveni'' su trenirali u ''Vitranc areni'' na Kranjskoj Gori, a večeras će odraditi i prvi trening u ''Podmežakla areni'', u kojoj će se igrati utakmice grupe B, u kojoj su rivali Litvanija, Srbija, Makedonija, Bosna i Hercegovina i Letonija. Atmosfera u timu je sjajna i zdravstveni bilten je povoljan, jer nema problema sa povredama, kazao je selektor Luka Pavićević. Svi igrači s nestrpljenjem očekuju premijerni meč na šampionatu, poručuju centar Nikola Vučević i plejmejker Nikola Ivanović. ''Crveni'' će prvi…\nCilj seniorske košarkaške reprezentacije Crne Gore na Evropskom prvenstvu (EP) u Sloveniji biće plasman u drugi krug takmičenja, kazao je selektor Luka Pavićević. Crna Gora će na EP u Sloveniji, koje počinje u srijedu igrati u grupi B u Jesenicama sa reprezentacijama Makedonije, Srbije, Bosne i Hercegocine (BiH) Litvanije i Letonije.\nDašić: Daćemo sve od sebe u Sloveniji\nKonferencija za novinare uoči odlaska reprezentacije za Sloveniju\nMuška seniorska reprezentacija u nedjelju putuje na Evropsko prvenstvo u Sloveniji, koje počinje 4. septembra. Uoči odlaska reprezentacije za Sloveniju, biće organizovana konferencija za novinare u upravnoj zgradi aerodroma u Podgorici sa početkom u 14 sati.\nStrana 932 od 933


Od Sjedinjenih Američkih Država još 20,3 miliona za razvojno partnerstvo sa Srbijom | U.S. Agency for International Development\nHome » News and Information » Press Releases » Od Sjedinjenih Američkih Država još 20,3 miliona za razvojno partnerstvo sa Srbijom\nAmerički ambasador Entoni Godfri i ministarka za evropske integracije Jadranka Joksimovic na događaju.\nBelgrade – U petak 22. maja 2020. godine, Vlada Sjedinjenih Američkih Država najavila je dodatnih 20,3 miliona dolara pomoći Vladi Republike Srbije, kao deo amandmana na postojeće sporazume o pomoći Srbiji. Ova sredstva biće iskorišćena za unapređenje konkurentnosti privrede, jačanje vladavine prava, unapređenje efikasnosti državne uprave, unapređenje medijskog okruženja i borbu protiv korupcije.\nAmerički ambasador Entoni Godfri svedočio je potpisivanju amandmana na postojeći sporazum između ministarke za evropske integracije Jadranke Joksimović i direktora misije USAID-a u Srbiji Majka de la Rose.\n„Današnjim potpisima takođe obeležavamo deceniju direktne saradnje sa Vladom Srbije. Tokom ovih deset godina, zajedno smo postigli mnogo u sprovođenju reformi koje su bitne za demokratski i ekonomski razvoj Srbije kao i za dobrobit njenih građana“, rekao je ambasador Godfri, i dodao: „Saradnja sa vladinim institucijama na rešavanju potreba firmi i građana – kroz napore kao što su uvođenje e-uprave ili unapređenje efikasnosti i transparentnosti u pravosuđu - donosi opipljive koristi za sve. Pomogli smo da se uklone brojne pravne i birokratske prepreke poslovanju, zbog čega je Srbija postala privlačnija domaćim i stranim investitorima. takođe smo pomogli srpskim firmama da se bolje povežu sa međunarodnim tržištem, što je udahnulo novi život privredi“.\nMinistarka za evropske integracije Jadranka Joksimovic je rekla: „Republika Srbija je danas država koja vodi pristupne pregovore i koja je rešena da svoju razvojnu šansu i perspektivu u Evropskoj uniji realizuje na najbolji mogući način. U ostvarivanju ovog svog strateškog cilja, Republika Srbija će usmeriti sve raspoložive resurse na usvajanje i sprovođenje pravnih tekovina Evropske unije i na dostizanje standarda, koji će je učiniti ravnopravnim članom Evropske unije. Na tom putu, finansijska podrška i buduća saradnja sa Sjedinjenim Američkim Državama kao razvojnim partnerom, za Republiku Srbiju je od izuzetne važnosti.“\nOd 2001. godine, Sjedninjene Američke Države obezbedile su više od milijardu dolara pomoći Srbiji.\nUSAID uspostavlja saradnju sa još šest lokalnih samouprava u cilju pružanja podrške u borbi protiv korupcije


Mislim da sam videla izdajnike - XXZ Portal\nČini se, naime, da se i notorni Apel 88 („intelektualaca i političara sa prostora SFRJ“), premda prema srpskim interesima agresivan, u svom posrednom domašaju može razumeti kao koristan. „Koristan“ – jer je ovaj dokument postao svojevrsni okidač za političko otrežnjenje među Srbima vazda sklonim da mirno ispoštuju „razlike u mišljenjima“, posebno kada je reč o napadu na njihove interese. (...) Prema pravilu da sneg pada da bi zverke otkrile svoj lik, javnosti je Apel pružio uvid i korisna saznanja povodom pitanja: ko je ko u Srbiji i regionu? Neprocenjivo. U krugu onih koji su ispoštovali nametnutu im dužnost da se „čekiraju“ na ovom „formularu“ protiv SPC i službenog Beograda nije verovatno ni bilo moguće odbiti poziv na izjašnjavanje o pravovernosti i odanosti jednom vrednosnom konceptu, u biti antisrpskom. Pred većinskom Srbijom tako je „puklo“ saznanje o idejnom i moralnom profilu dela elite, zapravo jedne uticajne društvene grupacije, koju su događanja u Crnoj Gori izvela na čistac.\nVučelićeva urednica se obradovala što ne mora da sama pravi spiskove izdajnika koje je pre neki dan Čedomir Antić stručno prokleo, citirajući “Gorski vijenac”: “Bog vas kleo, prokleti izrodi”, pripreme za istragu otpadnika su u toku, Pečat, 17. januar


Izašao je novi broj (br. 8) časopisa "Extreme sport", prvog jugoslovenskog časopisa za ekstremne sportove\n7. 12. 2000. god\nPRVI JUGOSLOVEN NA KROVU SVETA\nU novom broju možete naći sve što do sada niste čuli o osvajanju najvišeg planinskog vrha, Mont Everesta, u ekspediciji YU Everest 2000, ekskluzivnu priču o borbi za život i konačnom uspehu koji je proslavio jugoslovenski alpinizam, uz atraktivne fotografije načinjene na krovu sveta.\nOsnovan je Extreme Summit Team, prvi tim koji ce se na našim prostorima organizovano baviti ekstremnim sportovima. Sastavljen od vrhunskih ekstremnih sportista i članova logističke podrške, predvođenih Draganom Jaćimovićem, ovaj tim ima za cilj obaranje svetskih rekorda u određenim ekstremnim disciplinama, a u ovom broju možete naći sve informacije o koncepciji i članovima tima.\nZnate li da se i Playboy modeli bave ekstremnim sportovima? Playboy X-Treme Team su lepotice na mountainbike-ovima, i mada zvuči neverovatno, voze zaista dobro!\nPogled na Dana Osmana, izuzetnog penjača koji je izgubio zivot u jednoj od svojih avantura. Jedna veoma neobična i blistava sportska karjera, a onda nesmotrenost koja ga odvodi u smrt.\nIskonska potreba čoveka da se vine u nebo oličena je i u balonima. U svojoj dugoj istoriji baloni su pretrpeli mnoge promene, ali su i dalje ostali privilegija nekolicine... Danas ljudi pokušavaju da obiđu zemljinu kuglu balonom, prepušteni na milost i nemilost vazdušnim strujama.\nIntervju sa Željkom Milanovićem:\nPRENOSIM ADRENALIN NA EKRAN\nAutor jedne od najgledanijih televizijskih emisija o ekstremnim sportovima, "extreme ZONE" televizije "Fan", Željko Milanović govori o svom pogledu na ekstremne sportove kod nas, o ljudima sa kojima sarađuje, o načinu kako nastaje emisija o ekstremnim sportovima i jos ponečem...\nPUT OKO SVETA EKVATOROM\nZavršen je najveći individualni poduhvat našeg doba, milenijumska ekspedicija "Latitude Zero". Majk Horn, član Sector No Limits Team-a, završio je svoj put oko sveta linijom ekvatora za 17 meseci, i Extreme sport donosi priču o toku ovog neverovatnog putovanja.\nU novom broju Vas očekuju i informacije o mountainbike takmičenjima na Olimpijadi u Sidneju, vesti i zanimljivosti iz ekstremnih sportova, naše stalne rubrike ishrane, medicine, sportskog treninga, kao i informacije o trekingu na Himalajima, raftingu na Tari, i još mnogo toga.\nU zelji da afirmišemo ekstremne sportove u našoj zemlji i da domaće teme, naši sportisti i ekstremni događaji na ovim prostorima zauzmu što više prostora u nasem časopisu, pozivamo sve ljubitelje ekstremnih sportova da postanu naši saradnici.\nBilo da ste individalni sportista, član alpinističkog, speleološkog, padobranskog ili nekog drugog kluba, ili jednostavno osoba koja poznaje i voli extreme lifestyle, časopis Extreme sport će pomoći da informacije o vašim aktivnostima postanu poznate širem sloju ljudi sličnih interesovanja.\nAko vaš klub organizuje takmicenje ili ekstremni poduhvat, ako imate atraktivne fotografije koje treba objaviti, ako poznajete muziku, Internet, savremene tehnologije ili nešto drugo što interesuje mlade ljude koji se bave ekstremnim sportovima, javite nam se...\nTel: 011-669-722 i GSM: 063/663-913\nČasopis Extreme sport možete naći na kioscima Štampe, kod najblizeg kolportera, ali i naručiti telefonom.\nKlubovima nudimo mogućnost pretplate za njihove članove po povlašćenoj ceni!


Gračanica: Tri nova slučaja koronavirusa - Medija centar\nSaopštenje Naša Gračanica\nKrizni štab opštine Gračanica saopštio je da je tokom vikenda registrovano još troje novoobolelih od Kovida 19.\n„U najnovijoj odluci, u tački koja se odnosi na zaštitu na radu, za sve zaposlene u javnim institucijama, kao i zaposlene u javnim preduzećima u vladinoj i opštinskoj nadležnosti neophodan je dokaz o vakcinaciji sa dve doze. Za sve one koji su se vakcinisali jednom dozom neophodan je i negativan PCR test, ne stariji od 48 sati, ali samo uz dokaz da je osoba vakcinu primili u poslednje četiri sedmice, takođe, moguće je priložiti i potvrdu o preležanom kovidu, tj. pozitivan PCR test ne ranije od 21. dana i ne stariji od 180 dana“.\nIz opštinskog Kriznog štaba dodaju i da se iste mere odnose kako na kupce tako i na zaposlene u tržnim centrima kao i za zaposlene u svim javnim i privatnim preduzećima koje radi sa strankama.\n„Još uvek je ograničeno i kretanje, te je ono zabranjeno od ponoći do 5 ujutru, osim u hitnim slučajevima“.\nDodaje se i da Odeljenje inspekcije opštine Gračanica apeluje na poštovanje donetih mera zarad sopstvenog zdravlja i zdravlja svojih najbližih.\n„Masovna okupljanja bez poštovanja preventivnih mera, neodgovorno ponašanje i nenošenje maski, pored ugrožavanja sopstvenog zdravlja, zdravlja drugih ljudi i nepoštovanja zakona je takođe nepoštovanje i zdravstvenih radnika koji trpe najveći teret u borbi protiv kovida zajedno sa inspekcijom i policijom ( biće izricane kazne na licu mesta fizičkim i pravnim licima)“, navodi se u saopštenjuna opštinskom veb sajtu.


Saradnja na lociranju lica sa haške liste daje konkretne rezultate\nPredstavnici Haškog tribunala su načelno zadovoljni saradnjom Republike Srpske sa ovim sudom ali se od zvaničnika ovog entiteta očekuje privođenje svih lica sa javne liste Haškog trbunala. Izjavio je ovo danas u Banjaluci, po povratku iz Haga, ministar unutrašnjih poslova Republike Srpske, Darko Matijašević.\n«Nije bilo govora o jasnim i preciznim datumima po pitanju potpunog zadovoljenja saradnje sa Haškim tribunalom. Gospođa Karla del Ponte je insistirala na pozicioniranju da to mora biti u što kraćem vremenskom roku i da, zaista, ona očekuje u toku ove godine rezultate. Sa naše strane je jasno rečeno da mi ne možemo govoriti o nikakvim datumima, o nikakvom specifičnom datumu za ispunjenje obaveze, nego da se čine toliki napori i takve aktivnosti koje, zaista, nama daju jedan optimizam i da ćemo mi, zaista, težiti da ta saradnja bude u što skorijem vremenskom roku u potpunosti ispunjena.»\nMatijašević nije želio da saopšti da li su u toku pregovori sa nekim od lica sa javne liste Haškog tribunala niti da potvrdi ili da demantuje da li MUP Republike Srpske posjeduje podatke o kretanju haških optuženika.\n«Nemamo raspoloživih, kredibilnih, obavještajnih informacija koje potvrđuju da se bilo ko sa javne liste Haškog tribunala trenutno ili povremeno nalazi u Republici Srpskoj.»\nDarko Matijašević je, međutim, naglasio da je poboljšana saradnja sa nadležnim institucijama u Federaciji te susjednim zemljama u pogledu lociranja lica sa haške liste što, po njemu, daje i konkretne rezultate.


Koliko je realan rat između Amerike i Kine | Skandalozno\nČinjenica je da će američki i kineski interesi u nekom trenutku da se suoče, a tada bi jedna varnica mogla da zapali sukob, za čije pokretanje obe strane imaju sredstva, ocenjuje vojni analitičar Aleksandar Radić.\nBivši komandant američkih snaga u Evropi, general-pukovnik Ben Hodžis, upozorio je da bi SAD za 15 godina mogle da zarate sa Kinom.\nGeneral je na bezbednosnom forumu u Varšavi objasnio da Amerika nema dovoljne kapacitete da uradi „sve što mora u Evropi i na Pacifiku kako bi se izborila sa kineskom pretnjom“.\nNa pitanje da li su opravdani strahovi američkog generala da bi za deceniju i po moglo doći do otvorenog rata Kine i SAD, vojni analitičar Aleksandar Radić kaže da je Hodžis, još dok je bio u službi, pokazao da je ozbiljan čovek i da dobro zna o čemu priča.\nPrema njegovim rečima, Amerikanci su sila koja je i dalje neprikosnovena, ali su ipak odavno prepoznali da je glavni tok budućih zbivanja Daleki istok.\nKako objašnjava, prirodno je da kada jedna sila narasta, poput Kine koja zaista brzo napreduje, to dovodi do sukoba sa konkurentskim silama.\n„Činjenica je da u je ovom trenutku američka moć neporoporcionalno veća od konkurencije u podeli globalnog kolača moći, ali i Kina pokazuje da je zemlja koja će vrlo brzo projektovati svoju vojnu moć daleko od svojih granica. Ona gradi flotu otvorenog mora, nosače aviona, ima nameru da gradi baze na terenima daleko od svoje teritorije i okrenuta je, što je jako važno, prema toplim morima. Konačno, Kina iza svega toga ima snažan ekonomski motor i demografiju koja joj ide u prilog. Dakle, sve je to prirodan niz elemenata koji će dovesti do jačanja Kine i konflikta sa američkim interesima“, navodi Radić za Sputnjik.\nUpitan da li je Kina zainteresovana da ratuje sa SAD, Radić kaže da bi na to pitanje relevantni ljudi iz kineskog i američkog rukovodstva sasvim sigurno odgovorili da rat nije opcija.\n„Međutim, istorija govori da su svi ratovi velikih sila nastali jer je u jednom trenutku sled zbivanja — narastanje moći i konflikt interesa dovodio do sukoba. Mislim da je Hodžis pre svega na to mislio kada je govorio o sukobu Kine i SAD. Dakle, ne kao o nečemu što je potpuno izvesno, već o činjenici da će američki i kineski interesi da se suoče. Tada je pitanje jedne varnice koja bi mogla da zapali sukob, a i jedni i drugi će imati sredstva za njegovo pokretanje“, primećuje Radić.\nKako objašnjava, ako posmatramo samo mornaricu, potpuno je prirodno da Kina postaje stvarni konkurent SAD:\n„Kina će pokušavati da gradi baze i slaće brodove simbolično „iza leđa“ Amerikancima, pa može doći u situaciju da podrži neku stranu u nekom konfliktu. Tako možemo da zamislimo scenario u kome će uslediti potezi koji će dovesti do oružanog konflikta“, napominje Radić.\nKomentarišući ocenu generala Hodžisa da Amerika na Pacifiku nema kapacitete da se izbori sa Kinom, Radić kaže da je izvesno da SAD danas imaju manje resurse nego što je to ranije bio slučaj.\nOn objašnjava da su tehnika i naoružanje kojima SAD raspolažu izuzetno skupi, a jako je spor i proces uvođenja složenih sistema, od nosača aviona i svih pratećih brodova do višenamenskih borbenih aviona.\n„Osim toga, američka vojska je iscrpljena ratovima koji su vođeni od 2001. godine. Sve su to elementi koji će na duži rok biti verovatno još lošiji po Amerikance, jer kineska vojna industrija pravi sve više naoružanja i pokazuje veliku ozbiljnost u nameri da stvori snažnu silu. U tom kontekstu mislim da će Amerikanci imati problem da prate Kineze i moraće da se suoče sa tim da bi u nekom scenariju, za deset ili dvadeset godina, moglo da se dogodi da Kina može u nekom delu svoje interesne sfere da parira Amerikancima“, ukazuje Radić.\nAmerikanci, kako objašnjava, nikada ne mogu kompletno iskoristiti svoj vojni potencijal, jer su globalna sila i moraju da održe svoje prisustvo na raznim tačkama planete.\n„Sa druge strane, Kinezi mogu u datom momentu, recimo u Južnom kineskom moru, da koncentrišu svoje snage i kažu da su tamo neprikosnoveni“, zaključuje Radić za Sputnjik.\nBudite prvi sa komentarom na članku "Koliko je realan rat između Amerike i Kine"


Mobiteli zrače kao i rendgen-aparat - Portal 072info\n“Svjetska zdravstvena organizacija je takođeR mobilni telefon klasifikovala kao ‘moguće kancerogen’. Navedena klasifikacija istovremeno znači i da su potrebna dalja istraživanja. U tom smislu dokazano je da mobilni telefoni najviše zrače tokom razgovora, pri čemu mozak apsorbuje najmanje polovinu zračenja koje se emituje. S druge strane, ukoliko je samo uključen a ne koristi se, već se nalazi “u stanju mirovanja”, orijentaciono na svakih 15 minuta pošalje po jedan kratak signal najbližoj baznoj stanici, koja ga registruje po posmatranoj lokaciji. To zapravo znači da je tada zračenje zanemarljivo”, objašnjava Radovanović.\nPrethodni članakKvadrat kuće znatno jeftiniji nego stana: Za šta se odlučuju mladi u BiH?\nSljedeći članakSedam načina da sebi uljepšate dan\nBruno Akrapović, bivši fudbalski A reprezetativac Bosne i Hercegovine,...


Rezervoar u Lipovcu od sutra u funkciji - KruševacGrad\nRezervoar pitke vode u Lipovcu, zapremine 5000 kubika sutra će biti pušten u rad, najavio je direktor kruševačkog Vodovoda, Milutin Tasić.\nUključenjem ovog rezervoara, koji je, inače, građen u okviru projekta proširenja kapaciteta Fabrike vode u Majdevu „Rasina“ i finansiran sredstvima lokalnog i republičkog budžeta, zaokružiće se uslovi za regionalno vodosnabdevanje sa sistema Ćelije, odnosno mogućnost da Ćićevac i Varvarin postanu korisnici regionalnog vodovoda.\nI Kruševljani, ali i svi ostali korisnici pitke vode sa jezera Ćelije, ubuduće će se snabdevati preko rezervoara u Lipovcu, što bi u perspektivi trebalo da donese stabilniju distribuciju i solidne rezerve vode.\nTasić je, međutim, naglasio da je sama promena režima rada sistema vodosnabdevanja složen proces koji će biti permanentno praćen od strane Tehničke službe Vodovoda, te da u prvom momentu postoji mogućnost da bude problema u višim delovima Grada (visokim stambenim zgradama) gde može doći do pada pritiska u vodovodnoj mreži.\n“Mole se korisnici, stanari visokih stambenih zgrada da rad svog hidroforskog postrojenja u zgradama dovedu u ispravno stanje zbog normalnog funkcionisanja u narednom periodu. Obaveštanja o mogućnosti pada pritiska su već istaknuta na vidnim mestima na visokostambenim zgradama” saopštavaju iz gradskog Vodovoda.\nPo uspostavnjanju normalnog režima rada sistema u Gradu Kruševcu, krenuće voda i prema Ćićevcu i Varvarinu, dodaje se u saopštenju.\n07.06.2022 0 188\n06.06.2022 2 1,428\n30. juna 2022., 15:30


Škole Srednja geodetska škola Kragujevac\nKako je navedeno u Zapisniku o vanrednom inspekcijskom nadzoru, a koji je zaveden pod brojem 42 4 - 614 - 00120 / 2017 - 12, od 23. maja 2017. godine, Sektor za inspekcijske poslove Kragujevac pri Ministarstvu prosvete, nauke i tehnološkog razvoja Republike Srbije utvrdio je da je Srednja geodetska škola Kragujevac u potpunosti osposobljena da organizuje nastavu u okviru obrazovnog profila geodetski tehničar - geometar u četvorogodišnjem trajanju, a u području rada geodezija i građevinarstvo. Pomenuti zapisnik je donešen na osnovu odredbi Zakona o osnovama sistema obrazovanja i vaspitanja, koji je objavljen u " Službenom glasniku Republike Srbije " broj 2 / 2009, 52 / 2011, 55 / 2013, 35 / 2015 - autentično tumačenje i 68 / 2015.\nSlobodno se može reći da je na tržištu rada naše zemlje zanimanje geodetski tehničar - geometar svakako traženo, a kandidati koji budu stekli diplomu za ovo zanimanje mogu prilično lako da se zaposle u struci i da rade samostalno. Za koju će se opciju odlučiti, zavisi od njihovih ličnih afiniteta i od potreba na tržištu rada u datom momentu.\nVrlo je važno da istaknemo i to da Srednja geodetska škola Kragujevac nudi ne samo redovno i vanredno školovanje za zanimanje četvrtog stepena geodetski tehničar - geometar, nego i mogućnost prekvalifikacije i dokvalifikacije za pomenuti obrazovni profil. A kada se uzme u obzir činjenica da je u pitanju obrazovni profil IV stepena, to svi koji budu stekli ovo zvanje imaju mogućnost ne samo da se odmah nakon toga zaposle u struci, nego isto tako i da odaberu neku višu školu ili fakultet, kako bi nastavili školovanje.\nŠto se tiče samog programa, Srednja geodetska škola Kragujevac se u potpunosti pridržava svih smernica koje po tom pitanju navodi nadležno Ministarstvo prosvete, nauke i tehnološkog razvoja Republike Srbije. Tako kandidati koji budu pohađali nastavu u okviru obrazovnog profila geodetski tehničar - geometar IV stepeni imaju obavezu ne samo da pohađaju teorijski deo, nego i praktični. Izuzev opšteobrazovnih predmeta, u okviru teorijskog dela zastupljeni su naravno i stručni predmeti. Takođe, s obzirom na to da je u pitanju obrazovni profil u četvorogodišnjem trajanju, to u toku svake školske godine kandidati imaju obavezu da pohađaju i versku nastavu ili građansko vaspitanje, kao izborni predmet prema aktuelnom nastavnom programu.\nU saradnji sa pažljivo odabranim pojedincima i pravnim licima u ovoj struci, koji posluju na teritoriji grada, Srednja geodetska škola Kragujevac organizuje praktičan deo nastave. Uzevši u obzir da su poslovni partneri vrlo pažljivo odabrani, to nema sumnje da će kandidati već u toku školovanja imati priliku da od najboljih u okviru konkretne struke i stiču praktična znanja. Sve to će se i te kako pozitivno odraziti i na njihov budući rad.\nA da bi dokazala koliko brine ne samo o kvalitetu nastave u okviru teorijskog i praktičnog dela, nego i o kvalitetu nastavnog kadra koji je zadužen za sprovođenje predviđenog programa, Srednja geodetska škola Kragujevac nastoji da profesorima omogući pohađanje dodatnih edukacija. Sve to sa ciljem poboljšanja kvaliteta nastave, uzevši u obzir da se profesori i stručni kadar tokom pohađanja dodatnih edukacija upoznaju sa novostima u oblasti organizacije nastave i da ta znanja svakako implementiraju u svoj rad.\nS obzirom na to da je Srednja geodetska škola Kragujevac okarakterisana kao zvanično priznata obrazovna institucija, to podrazumeva da kandidati koji pohađaju nastavu u okviru obrazovnog profila geodetski tehničar - geometar IV stepen postaju vlasnici diplome koja je upisiva u njihov radni dosije. Podrazumeva se da oni taj dosije moraju pre toga imati otvoren u okviru Nacionalne službe za zapošljavanje, a zatim će od strane nadležnih u toj službi i zahtevati njegov upis prema trenutno aktuelnim pravilima. Svakako bi trebalo i da u svoj CV, to jest u radnu biografiju navedu informaciju o tome da su stekli diplomu za konkretno zanimanje, jer će im to sasvim sigurno biti od koristi prilikom javljanja na oglas za posao u okviru te struke.\nSrednja geodetska škola Kragujevac nalazi se na adresi Kralja Aleksandra Prvog Karađorđevića broj 23 i organizuje nastavu za sve koji su zainteresovani da steknu zvanje geodetski tehničar - geometar IV stepen. Svaki kandidat ima mogućnost da odabere kako redovno školovanje za pomenuti obrazovni profil, tako isto i pohađanje programa dokvalifikacije ili prekvalifikacije, a u ponudi je i vanredno školovanje.


3D projekcija “Nemanjići” na fasadi stare Železničke stanice (FOTO) – 24sata online\n3D projekcija “Nemanjići” na fasadi stare Železničke stanice (FOTO)\nNa godišnjicu smrti osnivača dinastije Nemanjić velikog župana Stefana Nemanje sinoć je organizovana projekcija multimedijalnog spektakla “Nemanjići”, kroz 4D mapiranje na fasadi zgrade stare Železničke stanice na Savskom trgu u Beogradu.\nU maniru velikih evropskih metropola, Savski trg su obojile filmske slike istorijata srpske dinastije “Nemanjića”.\nZamenik gradonačelnika Beograda Goran Vesić u izjavi Tanjugu rekao je da je na današnji dan 1199. godine preminuo Stefan Nemanja, veliki župan i rodonačelnik dinastije Nemanjića, te da je filmska projekcija prilika da se mladima približi “sjajna dinastija koja je vladala Srbijom skoro 200 godina”.\n“Podizanje spomenika Stefanu Nemanji u centru Beograda, zapravo vratilo Nemanjiće među Srbe. U ovom trenutku postoji desetak srpskih gradova koji žele da podignu spomenik nekom od Nemanjića. Konačno smo se kao društvo posle osam vekova setili Nemanjića. Zamislili smo da se na Savskom trgu gde je spomenik Stefanu Nemanji, odigravaju različite kulturne manifestacije na platou ispred zgrade stare Železničke stanice” kazao je Vesić.\nDodao je da će od večeras do nedelje uveče od 18 časova posetioci Savskog trga imati prilike da uživaju u projekcijama filma “Nemanjići”.\n“Do pre neki dan smo ovde imali postavku izložbe o dinastiji Nemanjića u panoima. Sada idemo u korak sa vremenom sa 4D projekcijom koja posetiocima u 15 minuta otkriva detalje o Nemanjićima i Srbiji tog vremena”, kazao je Karl.\n“U zgradi stare Železničke stanice biće pozicioniran Muzej istorije Srbije i različitim projekcjama na fasadi tog muzeja prižićemo priliku beograđanima i njihovim gostima da upoznaju detalje naše bogate istorije”, kazao je Karl.\nTagovi: 3D projekcijaGoran VesićIvan KarlNemanjićiSavski trg\nUhapšen osumnjičeni za organizaciju žurke na Starom sajmištu\nVikend hladan i kišovit, početkom marta i do 18 stepeni


REFORMA PRAVOSUĐA - PREDUZETE AKTIVNOSTI MINISTARSTVA PRAVDE KAO PREDUSLOV ZA DONOŠENjE SETA PRAVOSUDNIH ZAKONA\nBorba protiv korupcije, vladavina prava i demokratija predstavljaju prioritete Vlade Republike Srbije, kao i Ministarstva pravde.\nMinistarstvo pravde preduzima sve neophodne mere kako bi se obezbedilo uspostavljanje i jačanje transparentnog, nezavisnog i efikasnog pravosuđa, u skladu sa Nacionalnom strategijom za reformu pravosuđa. Ministarstvo pravde je svesno da reforma pravosuđa može i mora da se sprovede u skladu sa standardima Saveta Evrope i EU, kako bi se obezbedio bolji i brži pristup pravdi građanima, zadobilo poverenje građana u pravosuđe, obezbedio transparentiji rad pravosuđa, kao i sprečila korupcija u pravosuđu.\nImajući u vidu značaj i težinu reforme pravosuđa, Ministarstvo pravde je od samog početka preduzelo sve neophodne mere i korake kako bi sve relevantne pravosudne institucije, šira javnost i međunarodne organizacije bile uključene i dale svoj doprinos izradi što kvalitetnijih zakona.\nRadna grupa za utvrđivanje osnovnih načela za izradu sistemskih zakona, formirana od strane Komisije za sprovođenje Strategije osnovana je 22.11.2006. godine sa zadatkom da pripremi i utvrdi osnovna načela za izradu sistemskih zakona kojima se reguliše oblast pravosuđa, u skladu sa rešenjima utvrđenim u Ustavu Republike Srbije, međunarodnim standardima i preporukama Saveta Evrope, kao i iskustvima zemalja u tranziciji. Nakon dvadeset četiri radna sastanka radna grupa je izradila sveobuhvatna i na evropskim standardima utemeljena rešenja objedinjena u dokumentu koji je poslužio kao osnov za radne grupe koje su potom izradile radnu verziju Zakona o Visokom savetu sudstva, Zakona o sudijama, Zakona o Državnom veću tužilaštava i Zakona o javnom tužilaštvu. Time se postigao željeni cilj da se proces reforme pravosuđa nastavi kao sistematski, organizovan i kontinuiran.\nNa temelju Osnovnih načela, Radna grupa za izradu radne verzije nacrta zakona o javnim tužiocima i Radna grupa za izradu radne verzije nacrta zakona u vezi sa organizacijom sudstva, formirane od strane Komisije za sprovođenje Strategije nastavile su rad na izradi zakonskih tekstova pojedinačnih zakona o Visokom savetu sudstva i Državnom veću tužilaca, kao i Zakona o javnom tužilaštvu.\nRadna grupa za izradu teksta predloga Zakona o javnim tužiocima, formirana od strane Komisije 16. aprila 2007. godine sa zadatkom da pripremi tekst predloga zakona kojima se uređuje organizacija tužilaštva, izradila je radnu verziju Nacrta Zakona o Javnom tužilaštvu na osnovuusaglašenih radnih verzija Zakona o Javnom tužilaštvu radne grupe Republičkog javnog tužilaštva i Udruženja javnih tužilaca i zamenika javnih tužilaca Srbije.\nRadna grupa za izradu teksta predloga Zakona u vezi organizacije sudstva, formirana od strane Komisije 16. aprila 2007. godine sa zadatkom da pripremi tekst predloga zakona kojima se uređuje organizacija sudstva. Ovaj radna grupa je izradila tekst nacrta Zakona o Visokom savetu sudstva, a za polaznu osnovu su uzeti Zakon o Visokom savetu pravosuđa, Osnovna načela za sudije, kometari eksperata Saveta Evrope i Nacrt mišljenja br. 10 Konsultativnog saveta evropskih sudija pod nazivom „Savet sudstva u službi društva“.\nOdeljenje za normativne poslove Ministarstva pravde završilo je rad na paketu pravosudnih zakona izradom Zakona o sudijama i Zakona o uređenju sudova.\nSvi tekstovi nacrta zakona prošli su više krugova konsultacija, radne grupe su svoje tekstove uputile Ministarstvu pravde i međunarodnim organizacijama na komentare i sugestije, a Ministarstvo pravde je svoje nacrte uputilo relevantnim pravosudnim institucijama i međunarodnim organizacijama na komentare i sugestije, a potom je organizovan niz konsultativnih sastanaka i okruglih stolova na kojima se diskutovalo o pojedinačnim rešenjima. Svi zakonski tekstovi poslati su na ekspertizu Savetu Evrope, kao i ekspertima Evropske Komisije koji su u Beogradu boravili u aprilu mesecu ove godine. Takođe, radne verzije zakona su bile dostupne široj javnosti na veb stranici Ministarstva pravde.\nU vezi paketa pravosudnih zakona održan je veliki broj okruglih stolova i stručnih rasprava:\n1. Okrugli sto „Osnovna načela za pravosudne zakone“ održan je u hotelu Palas u Beogradu 28. februara 2007. godine za 100 učesnika.\n2. Okrugli sto o Osnovnim načelima organizovan je i sa ekspertima Saveta Evrope u Babama od 20. do 21. juna 2007. za 30 učesnika.\n3. Okrugli sto „Važnost uvođenja merljivih i transparentnih kriterijuma za izbor, napredovanje, disciplinsku odgovornost i razrešenje sudija i javnih tužilaca u Srbiji“ održan je u hotelu Kontinental u Beogradu 2. oktobra 2007. godine za 120 učesnika.\n4. Okrugli sto o Radnoj verziji zakona o Visokom savetu sudstva organizovan je i sa ekspertima Saveta Evrope u Babama od 20. do 23. novembra 2007. godine za 30 učesnika.\n5. Okrugli sto o Radnoj verziji zakona o Državnom veću tužilaca i Radne verzije zakona o javnom tužilaštvu organizovan je i sa ekspertima Saveta Evrope u Babama od 5. do 6. novembra 2007. godine za 25 učesnika.\n6. Okrugli sto o Radnoj verziji zakona o Visokom savetu sudstva i Radne verzije zakona o sudijama organizovan je sa ekspertima Saveta Evrope u hotelu M 21. februara 2008. godine za 45 učesnika.\n7. Okrugli sto o paketu pravosudnih zakona održan je u Babama sa svim relevantnim predstavnicima pravosuđa od 4. do 5. septembra 2008. godine.\n8. Javna rasprava „Prezentacija novih pravosudnih zakona –Reforma pravosuđa„ održana je 29. oktobra 2008. godine, u Medija centru u Beogradu za 200 učesnika.\n9. Predstavnici ministarstva učestvovali su na okruglom stolu organizovanom od strane Udruženja javnih tužilaca i zamenika javnih tužilaca „Pozicija javnih tužilaca prema Nacionalnoj strategiji za reformu pravosuđa i Ustavu Republike Srbije„ koji je održan 25. juna 2007. godine u prostorijama Udruženja.\nPredstavnici ministarstva učestvovali su na okruglom stolu organizovanom od strane Udruženja javnih tužilaca i zamenika javnih tužilaca „Kriterijumi evaluacije rada javnih tužilaca” koji je održan 1. jula 2008. godine u Medija centru za 50 učesnika.\nPredstavnici ministarstva učestvovali su na poslednja tri Upravna odbora Udruženja javnih tužilaca i zamenika javnih tužilaca na kojima se raspravljalo o novim zakonima, a koji su održani 22. decembra 2007. godine u hotelu „Park“ u Ivanjici, 18. i 19. april 2008. godine u hotelu „Prezident“ na Paliću i poslednjem koji je održan nedavno 16. i 17. oktobra u hotelu Kaštel u Ečkoj.\n10. Predstavnici ministarstva učestvovali su na brojnim okruglim stolovima organizovanim od strane Društva sudija Srbije u toku procesa izrade zakona, između ostalog, Međunarodna konferencija o vrednovanju rada sudija održana 18. jula 2008. godine u Sava centru, Stručna javna rasprava –okrugli sto „Pravosudni zakoni“ održana 8. novembra 2008. godine i vanredna skupština Društva sudija Srbije održana 16. novembra 2008. god. na Pravnom fakultetu u Beogradu.\nNa izradi seta zakona o pravosuđu aktivno su učestvovali predstavnici sudova i tužilaštava različitih instanci, kao i strukovnih organizacija. Mišljenja strukovnih organizacija su bila od izuzetnog značaja prilikom izrade zakona i velikim delom su implementirani u set zakona o pravosuđu koji se trenutno nalaze u skupštinskoj proceduri.


Otvoren prvi sajam proizvođača nameštaja u Svrljigu - Svrljiške novine\nSvrljig - Svrljig vesti - Otvoren prvi sajam proizvođača nameštaja u Svrljigu\nNa sajmu je prisutno osam izlagača i to ‚‚Trilord“, ‚‚Univerzal luks“, ‚‚Dekor“, ‚‚Nameštaj Božinović“, ‚‚Kupidon style“, ‚‚Tapetarija Luki“, ‚‚Nonić“ i ‚‚Tapetarija Milićević“.\n‚‚Svrljig će u narednom periodu raditi na unapređenju sajma proširenjem asortimana“, rekao je Miletić.\nSajam je ozvaničila predsednica optšine Svrljig Jelena Trifunović koja je tom priliko istakla da je sajam sastavni deo privredno-turističke i kulturne manifestacije ‚‚Belmužijade“ koja se u Svrljigu organizuje po 11. put.\n‚‚Dugo godina smo radili na promociji turizma, tradicije i kulture, došlo je vreme da pored toga promovišemo i razvoj privrede“, ističe Trifunovićeva.\nSelaković je nakon obilaska sajma koji je smešten u balon sali kod osnovne škole ‚‚Dobrila Stamoblić“ posetio i sportski centar ‚‚Pastirište“ gde se održava jedanaesta privredno-turistička i kulturna manifestacija ‚‚Belmužijada“.\nSledećaMinistar Selaković otvorio 11. ‚‚Belmužijadu“Next\nSajam proizvođača nameštaja u Svrljigu\nPrvi sajam proizvođača nameštaja u jugoistočnoj Srbiji u Svrljigu


MjuzNews | Vesti iz sveta muzike - Ustanovljena Nagrada Milana Mladenovića - Muzicke zanimljivosti\nNa konferenciji za medije povodom početka rada Zadužbine Milana Mladenovića, najavljeno je da će ona dodeljivati regionalnu godišnju nagradu koja će nositi ime istaknutog muzičara, pesnika i kompozitora, i vođe kultnog benda Ekatarina Velika.\nGovoreći o razlozima osnivanja Zadužbine Milana Mladenovića, članovi Upravnog odbora Zoran Kostić Cane, Milivoje Petrović-Miško Plavi i advokat Nenad Milovanović objasnili su da je ona osnovana prema nalogu koji je u svom testamentu ostavila Milanova majka, Danica Mladenović. Zadužbina je osnovana sa namerom da se autorska i lična zaostavština Milana Mladenovića sačuva kao celina i da se nameni za kulturne i humanitarne svrhe. Ciljevi Zadužbine su, između ostalog, da čuva uspomenu na Milana Mladenovića, brine se o objavljivanju njegovih dela i podstiče umetničko stvaralaštvo dodeljujući regionalnu nagradu koja nosi njegovo ime.\nNa konferenciji za medije je takođe najavljeno da će do kraja godine Zadužbina objaviti i re- izdanje albuma Angel’s Breath (1994) koji je Milan snimio sa Mitrom Subotićem Subom u Brazilu, kao i re-izdanje kompilacije Kao da je bilo nekad (2002) na kome su poznati muzičari interpretirali pesme EKV.\nmilanova nagrada /\nPronađen snimak jednog od poslednjih EKV koncerata\nDokumentarni film o Subi i Milanu Mladenoviću


IZLET U MILANO: Evo kakve su cene hrane u odnosu na Novi Sad | (Vesti - 16.11.2019) Novi Sad\n16.11.2019 u 12:12h\nIzvor: mojnovisad.com / / Autor: Ljiljana Natošević Milovanović Fotografija: ilustracija/pixabay.com, pexels.com, Ljiljana Natošević Milovanović\nIZLET U MILANO: Evo kakve su cene hrane u odnosu na Novi Sad\nNovosadske turističke agencije imaju povoljne vikend aranžmane te naši sugrađani mogu da uživaju u obilasku evropskih gradova i s minimalnim budžetom.\nOvo važi i za Italiju, gde će vam dvadesetak evra po danu biti sasvim dovoljno da obiđete sve spomenike i znamenitosti grada.\nUkoliko odlučite da odete u ovu zemlju, preporuka je da obavezno obiđete Milano, posebno poznat po fudbalu i modi, grad koji će vas oduševiti svojom arhitekturom ali i odličnom gastronomskom ponudom.\nNajveća atrakcija je, naravno, katedrala (Duomo di Milano) u koju možete ući za tri evra, s tim da, ako želite da se popnete na njen vrh, morate izdvojiti još sedam do deset evra, u zavisnosti da li idete stepenicama ili ćete liftom.\nKada kupite ulaznicu za katedralu, možete da obiđete i muzej koji se nalazi preko puta. Uslov za obilazak je pristojna odeća pošto ulazite u treću po redu, najveću katoličku crkvu na svetu.\nA sad, hrana...\nS obzirom na to da je Milano metropola, u njemu može da se jede poprilično jeftino, cene su skoro iste, a u nekim lokalima i povoljnije nego u Novom Sadu.\n"Happy hour" je nešto po čemu je ovaj grad veoma poznat, a to podrazumeva da možete da jedete i uživate u piću za svega 5 do 20 evra. Cena zavisi od mesta i ulice u kojoj se lokal nalazi. Za iste novce možete da ručate i u Srpskoj Atini.\nOno što je veoma interesantno jeste i činjenica da ćete jeftinije proći ukoliko obedujete za šankom.\nPrimera radi, ako uživate u espreso kafi "s nogu", platićete je dva evra što je duplo manje nego kad sednete za sto. Ovo važi i za poručen obrok ili piće. Ovako nešto ne postoji u Novom Sadu.\nU pojedinim restoranima, koji su u sporednim ulicama, espreso staje evro i po, kolika je cena i kod nas. Za dva evra možete da popijete i odličan kapućino ili američku kafu, koja je po ukusu slična našoj kafi.\nCena pice je ista kao i u Novom Sadu, a košta od pet do 13 evra u zavisnosti od toga da li je sa povrćem, pršutom, šunkaricom, mortadelom ili s morskim plodovima.\nPreporuka je da u Milanu izbegavate pica parče ili mini picu, jer staje od tri i po do četiri evra, stoga se više isplati uzeti celu i podeliti je.\nAko uporedimo sa cenama u Novom Sadu, ovo italijansko jelo na parče je jeftinije kod nas jer staje oko 150 dinara, dok mini varijanta košta kao i u Italiji.\nJeli smo picu sa paradajzom i maslinama i bila je izvrsna, po ceni od 2,5 evra, što je skuplje nego u Novom Sadu.\nPancerote su između dva i dva i po evra.\nParče lazanje u restoranu je oko osam evra, dok je u kioscima jeftinija i staje od 4 do 5 evra, a porcija špageta je od 9 do 13 evra.\nUkoliko odlučite da probate neku od italijanskih obrok salata, cena je veoma pristupačna, porcije su velike i bogate s pilećim mesom, sirom, i paradajzom, a cena je od 9 do 13 evra, koliko staje salata "italijano".\nInteresantan je i podatak da je hrana u restoranima jeftinija kako se udaljavate od centra ka drugim delovima grada, što nije slučaj u našem gradu.\nInače, preporučujemo vam da pre ulaska u bilo koji restoran obavezno pogledate meni koji je istaknut ispred svakog lokala kako ne biste došli u neprijatnu situaciju, jer je negde uračunat i bakšiš za osoblje.\nKada je reč o pekarama, ne mogu da se porede s novosadskim, jer od toliko proizvoda ne znate šta biste pre probali.\nAperitivo i apericena\nOno što je za Milano karakteristično, a što u Novom Sadu ne postoji, jesu aperitivo i apericena. To su trenuci kada se Italijani nakon posla opuštaju, a turisti često koriste priliku da i oni uživaju u ovom jedinstvenom restoranskom ugođaju koji se može probati od 19 do 22.30 sati.\nAperitivo podrazumeva da u kafiću ili restoranu poručite piće i uz njega dobijete neku zakusku, masline, razne grickalice, sir, šunku, šampinjone i sve to staje oko 10 evra.\nApericena je večera, gde se uz naručeni koktel koji je 10 evra, dobija mogućnost i da napunite tanjir mini picama, pastom, raznim salatama, mesom, kao i da se zasladite kolačima ili voćem. Za ovu prigodu, kako su nam rekli, Italijani troše oko 40 evra.\nOd vodiča puta saznajemo da su najpoznatija mesta za apericenu i aperitivo Brera district i Navigli.\nOno što daje posebnu draž jesu vlasnici odnosno kelneri lokala koji će vas dok se šetate centrom, ljubazno pozivati u njihov objekat te će vam sve objasniti kako to kod njih funkcioniše i koliko ćete zapravo platiti klopu i piće.\nTakođe, postoje delovi grada gde u Milanu može da se popije kapućino za evro, koliko staje i brioši hleb.\nOd vođe puta smo saznali da kompletan ručak koji podrazumeva pola pileta, krompir ili povrće, pivo, parče hleba, voće i kafu može da se nađe za samo 2,90 evra, što nije slučaj u Novom Sadu.\nAko se uzme u obzir da je prosečna neto mesečna plata u Italiji oko 1.500 evra, a u Srbiji ona iznosi 54.000 dinara, zaključak je više nego jasan – Italija ima mnogo povoljnije cene u odnosu na nas.\nSLADOLED I TIRAMISU: Nezaobilazna ledena poslastica po kojoj su Italijani veoma poznati, a kaže se kako u ovoj državi ne postoji loš sladoled. Cene porcije se kreću od 2,5 evra koliko je mala, pa naviše. Ukoliko želite da pojedete kvalitetan tiramisu po originalnoj recepturi, za njega treba da izdvojite od 4 do 8 evra, a sve zavisi od toga da li ga jedete u centru grada ili van njega.\nPovezane teme italija italijanska kuhinja lazanje milano pasterova picerija restoran sladoled turističke agencije\npre 800 dana i 13 sati\nIz teksta ne vidim da je kod njih išta povoljnije sem komplet ručka sa pivom i kafom za 2.90


Kenija: U eksploziji više od 110 mrtvih\nU eksploziji naftne cisterne u Keniji, prema posljednjim podacima, više od 110 ljudi je poginulo, saopštile su danas kenijske vlasti. "Ovo je nacionalna tragedija. Do sada imamo podatak da je 111 osoba poginulo", rekao je novinarima na mjestu nesreće ministar vanjskih poslova Kenije Džordž Saitoti. Spisilačke ekipe saopštile su da je najmanje 150 ljudi povrijeđeno prilikom nesreće. Eksplozija je odjeknula sinoć nedaleko od mesta Molo, oko 150 kilometara sjeverozapadno od Najrobija. Za sada se ne zna šta je izazvalo požar, ali se vjeruje da je varničenje izazvala cigareta ili kutija šibica. Ovo je prva ovakva nesreća u Keniji, koja je u posljednje vrijeme suočena sa velikom nestašicom goriva, navodi Onasa.


Izrael: Razvijen sistem prepoznavanja lica radi identifikacije Palestinaca\nSvet Autor:Beta09. nov. 202122:10 > 22:14\nIzraelska vojska je razvila sistem prepoznavanja lica radi identifikacije Palestinaca na okupiranoj Zapadnoj obali, potvrđeno je danas agenciji Frans pres iz izraelske organizacije koja prikuplja svedočenja vojnika.\nVašington post je prethodno objavio da izraelska vojska koristi tehnologiju „Plavi vuk“ već dve godine, da vojnici fotografišu lica Palestinaca pametnim telefonima i da potom te fotografije šalju u bazu podataka radi procene da li osobu treba uhapsiti ili ne, na osnovu informacija koje izraelske snage poseduju.\nAmerički list se oslonio na svedočenja nekoliko bivših vojnika data nevladinoj organizaciji „Prekinuti ćutanje“, koja se protivi okupaciji Zapadne obale i osuđuje vojne akcije na toj teritoriji okupiranoj od 1967. godine.\nIzrael špjunirao Palestinu: Softver Pegaz pronađen na telefonima aktivista\nPomoću izraelskog Pegasusa hakovani mobilni telefoni palestinskih aktivista\nU centru tog grada, pod jakim obezbeđenjem, živi oko 1.000 jevrejskih naseljenika među 200.000 Palestinaca.\nSa druge strane, vojnici koji su svedočili rekli su da su šokirani stvarima koje se od njih traže.


Mirovnjaci ODKB-a preuzeli kontrolu nad još pet značajnih objekata u Kazahstanu - 11.01.2022, Sputnik Srbija\nMirovnjaci ODKB-a preuzeli kontrolu nad još pet značajnih objekata u Kazahstanu\nJedinice mirovnih snaga Organizacije Dogovora o kolektivnoj bezbednosti (ODKB) su tokom proteklog dana uzele pod zaštitu još pet društveno značajnih objekata u... 11.01.2022, Sputnik Srbija\n„U protekla 24 sata mirovne snage ODKB-a uzele su pod zaštitu još pet društveno značajnih objekata“, rekao je Serdjukov.Serdjukov je dodao da trenutno komanda kolektivnih mirovnih snaga ODKB-a zajedno sa Ministarstvom odbrane Kazahstana razvija plan za predaju objekata koje obezbeđuju mirovnjaci bezbednosnim organima zemlje.Prema njegovim rečima, mirovne snage će nakon izvršenih zadataka, u saradnji sa Kazahstanom, organizovati povratak snaga u svoje baze.On je dodao da kolektivne mirovne snage ODKB-a nastavljaju da obezbeđuju važne državne, vojne i društveno značajne objekte u Kazahstanu.Masovni protesti u Kazahstanu počeli su u prvim danima 2022. godine – stanovnici gradova Žanaozen i Aktau na zapadu zemlje počeli su da protestuju zbog dvostrukog povećanja cena tečnog gasa. Kasnije su se protesti proširili i na druge gradove, uključujući Alma Atu, staru prestonicu i najveći grad u zemlji: tamo su počeli da pljačkaju, militanti su napali državne institucije i oduzimali oružje. Kao odgovor, vlasti su uvele vanredno stanje širom zemlje do 19. januara i pokrenule protivterorističku operaciju. Prema podacima UN, tokom protesta u Kazahstanu povređeno je oko hiljadu ljudi. Prema podacima Ministarstva unutrašnjih poslova, poginulo je 17 kazahstanskih policajaca, a više od 1,3 hiljade je povređeno.Ujutro 5. januara predsednik Kazahstana Kasim Žomart Tokajev raspustio je vladu i preuzeo funkciju predsedavajućeg Saveta bezbednosti. Tokajev je na prvoj sednici Saveta bezbednosti pod njegovim rukovodstvom opisao situaciju u Kazahstanu kao podrivanje integriteta države i rekao da je od ODKB-a zatražio pomoć „za prevazilaženje terorističke pretnje“. Savet kolektivne bezbednosti ODKB-a odlučio je da pošalje u Kazahstan kolektivne mirovne snage radi normalizacije situacije u zemlji. Tokajev je 7. januara objavio da teroristi, uključujući i oni koji su stigli iz inostranstva, nastavljaju da pružaju otpor, i obećao da će uništiti one koji ne polože oružje. Osim toga, predsednik je napomenuo da su svi zahtevi građana izraženi u mirnim oblicima – uslišeni.\nsvet, rusija, kazahstan, odkb, mirovne snage, protesti u kazahstanu\n© Foto : Ministerstvo oboronы RF / Uđi u foto-galerijuMirovne snage ODKB-a u Kazahstanu\nJedinice mirovnih snaga Organizacije Dogovora o kolektivnoj bezbednosti (ODKB) su tokom proteklog dana uzele pod zaštitu još pet društveno značajnih objekata u Kazahstanu, saopštio je komandant kolektivnih mirovnih snaga ODKB-a general-pukovnik Andrej Serdjukov.\n„U protekla 24 sata mirovne snage ODKB-a uzele su pod zaštitu još pet društveno značajnih objekata“, rekao je Serdjukov.\nOn je istakao da je brzo raspoređivanje kontingenta mirovnih snaga u Kazahstanu i obezbeđivanje strateških objekata pomoglo pripadnicima bezbednosnih snaga ove zemlje da stabilizuju situaciju.\nSerdjukov je dodao da trenutno komanda kolektivnih mirovnih snaga ODKB-a zajedno sa Ministarstvom odbrane Kazahstana razvija plan za predaju objekata koje obezbeđuju mirovnjaci bezbednosnim organima zemlje.\nPrema njegovim rečima, mirovne snage će nakon izvršenih zadataka, u saradnji sa Kazahstanom, organizovati povratak snaga u svoje baze.\n„Nakon izvršenja zadataka mirovnih snaga ODKB-a u saradnji sa kazahstanskom stranom biće organizovan povratak mirovnih jedinica sa tehnikom u baze stalne dislokacije vojno-transportnim avionima Vazdušno-kosmičkih snaga Rusije“, istakao je komandant snaga.\nOn je dodao da kolektivne mirovne snage ODKB-a nastavljaju da obezbeđuju važne državne, vojne i društveno značajne objekte u Kazahstanu.\nMasovni protesti u Kazahstanu počeli su u prvim danima 2022. godine – stanovnici gradova Žanaozen i Aktau na zapadu zemlje počeli su da protestuju zbog dvostrukog povećanja cena tečnog gasa. Kasnije su se protesti proširili i na druge gradove, uključujući Alma Atu, staru prestonicu i najveći grad u zemlji: tamo su počeli da pljačkaju, militanti su napali državne institucije i oduzimali oružje. Kao odgovor, vlasti su uvele vanredno stanje širom zemlje do 19. januara i pokrenule protivterorističku operaciju. Prema podacima UN, tokom protesta u Kazahstanu povređeno je oko hiljadu ljudi. Prema podacima Ministarstva unutrašnjih poslova, poginulo je 17 kazahstanskih policajaca, a više od 1,3 hiljade je povređeno.\nUjutro 5. januara predsednik Kazahstana Kasim Žomart Tokajev raspustio je vladu i preuzeo funkciju predsedavajućeg Saveta bezbednosti. Tokajev je na prvoj sednici Saveta bezbednosti pod njegovim rukovodstvom opisao situaciju u Kazahstanu kao podrivanje integriteta države i rekao da je od ODKB-a zatražio pomoć „za prevazilaženje terorističke pretnje“. Savet kolektivne bezbednosti ODKB-a odlučio je da pošalje u Kazahstan kolektivne mirovne snage radi normalizacije situacije u zemlji. Tokajev je 7. januara objavio da teroristi, uključujući i oni koji su stigli iz inostranstva, nastavljaju da pružaju otpor, i obećao da će uništiti one koji ne polože oružje. Osim toga, predsednik je napomenuo da su svi zahtevi građana izraženi u mirnim oblicima – uslišeni.


Skot koji odlazi | Ekspres.net\nSkot koji odlazi\n18.04.2019 . Autor:\nAmbasador SAD u Beogradu Kajl Skot u maju napušta svoju diplomatsku funkciju u Srbiji, saznaje “Ekspres”. Kadrovske promene neće zakačiti samo ambasadora Skota, već će, kako nezvanično saznajemo, u američkom diplomatskom predstavništvu biti promenjena celokupna postavka.\nUpravo to, kažu upućeni, samo je zakasneli potez u celokupnom zaokretu politike Vašingtona prema Srbiji, ali i kompletnom regionu, budući da se Skot u diplomatskim krugovima percepira kao figura bivše američke administracije. Upravo iz tog razloga se u domaćim medijima, odmah nakon pobede Donalda Trampa, najavljivalo da će Skot otići iz Srbije.\nU prilog tezi da SAD pripremaju novu strategiju za celokupan Balkan ide i nedavna promena ambasadora u Makedoniji, gde je umesto dosadašnjeg Džejsa Bejlija došla Kejt Meri Birns, koju je direktno postavio Donald Tramp. Isto tako Tramp je imenovao u Prištini novog ambasadora SAD Filipa Kosneta, koji je pritiskao Prištinu da ukine takse od sto odsto na robu iz Srbije.\nGaf za gafom…\nSkot je, naime, u srpskoj javnosti upamćen kao ambasador SAD koji je nekoliko puta prekoračio svoja diplomatska ovlašćenja dajući provokativne izjave u medijima. Tako je, recimo, nedavno, prokomentarisao srpski stav povodom događanja u Venecueli i ocenio da se Srbija nalazi na pogrešnoj strani istorije?! Daleko su, svakako, poznatiji njegovi stavovi o Kosovu. Prošle godine je, prilikom potpisivanja memoranduma o saradnji za projekat izgradnje Moravskog koridora, usred sedišta srpske izvršne vlasti, izjavio da “kosovska vlada nije takozvana, već Vlada Kosova, koje je nezavisna i suverena zemlja”.\nNa to su odmah usledile oštre reakcije predsednika Aleksandra Vučića i premijerke Ane Brnabić, koji su ovu izjavu nazvali “skandaloznom i neprimerenom” za jednog diplomatu. Osim toga, on je bio i jedan od najglasnijih zagovornika formiranja vojske Kosova na ovim prostorima. Skot je maja 2017. godine izjavio da očekuje da se u budućnosti formira vojska Kosova, ali da je bitno da se sve radi u skladu sa kosovskim ustavom. Upravo zbog toga, upućeni kažu, vrlo je zanimljiv trenutak u kojem je Vašington odlučio da promeni svog predstavnika u Srbiji, posebno u svetlu svih događanja u vezi sa rešavanjem problema oko Kosova.\nMeđutim, odranije su se mogle načuti spekulacije o tome da je Skot i poslat u Srbiju kako bi mogao da se penzioniše kao ambasador. Tome u prilog ide i njegova biografija, budući da mu je ovo bila jedina pozicija ambasadora. Naime, pre toga Skot je bio politički predstavnik Misije SAD pri EU, zamenik šefa američkog predstavništva u OEBS, generalni konzul u Milanu, pa čak i direktor Kancelarije za odnose sa Rusijom u Stejt departmentu i to u vreme kada je na čelu ove institucije bila Hilari Klinton.\nZato se i spekulisalo da je jedan od nezvaničnih Skotovih zadataka bio da “oslobodi” Srbiju od “malignog” ruskog uticaja. Pitanje je, naravno, koliko je u tome bio uspešan. Depeše Vikiliksa otkrile su još jedan važan detalj o Skotu. Naime, dok je bio generalni konzul u Milanu, ali i dok je bio u formacijski nižoj funkciji u Misiji u Briselu, Skot je bio odgovoran za izuzetno osetljivu i veoma poverljivu dužnost određivanja stepena tajnosti depeša koje su bile poslate u Vašington. To znači da je imao ovlašćenje da rukuje najtajnijim i najstrože čuvanim dokumentima kojima vrlo ograničen krug ljudi ima pristup.\nTags ambasadorAmbasador SADamerička politika prema srbijidiplomatadonald trampKajl Skatmeri vorlikpenzija\nSrbgazi\t on 19.04.2019 at 13:41\nTeraj se Skote odakle si i dosao ,dabogda te stiglo prokletstvo Indijanaca!\nINTERVJU DARKO TANASKOVIĆ: Kosovo je kvadratura kruga Tuča Trampovih pristalica i protivnika, uhapšeno trideset pet osoba AMBASADOR SJEDINJENIH DRŽAVA U SRBIJI KAJL SKAT: Srpski narod sve više veruje u neistinite mitove o SAD Ambasada SAD: Dosta je sa zločincima i optuženima za kriminal u Vladi Kosova\nKON: Smatramo da su ovako blage mere nedopustive Epidemiolog i član Kriznog štaba Predrag Kon izjavio je danas...


Dnevni bilten 07.09.2017.\nDAČIĆ PREDSTAVIO PROGRAM PREDSEDAVANjA SRBIJE FORUMU ZA BEZBEDNOSNU SARADNjU OEBS\nBEČ, 6. septembra 2017. (Beta) - Ministar spoljnih poslova Srbije Ivica Dačić predstavio je danas u Beču program tromesečnog predsedavanja Srbije Forumu za bezbednosnu saradnju OEBS izrazivši uverenje da će Srbija predsedavati tim telom sa istom posvećenošću sa kojom je predsedavala OEBS-u, 2015. U uvodnom obraćanju na sastanku u Beču, na kojem je Srbija preuzela tromesečno predsedavanje od Rusije, Dačić je ocenio da je opšta bezbednosna situacija u Evropi i dalje krhka i opterećena višestrukim izazovima kao što su povećan stepen radikalizacije i terorističkih aktivnosti, velika fluktuacija migranata i izbeglica, zloupotreba informacija i komunikacionih tehnologija, ilegalna trgovina narkoticima, oružjem i ljudima. On je rekao da države članice OEBS-a i dalje traže najbolje odgovore na pomenute izazove, ali da je jasno da se oni mogu uspešno rešiti samo zajedničkim naporima svih zemalja. Dačić je pomenuo i ukrajinsku krizu rekavši da ona i dalje traje uprkos svim prethodnim naporima i založio se da sve strane u potpunosti i bezuslovno okončaju sva neprijateljstva i sprovedu odredbe Minskih sporazuma. Dačić je rekao da su kontrola naoružanja i mere izgradnje poverenja i bezbednosti ključne za bezbednost u regionu i da je Forum za bezbednosnu saradnju "sa svojim specifičnim mandatom i odgovornostima u dobroj poziciji da pruži značajan doprinos u ovoj oblasti". On je dodao da Srbija kao predsedavajuća Forumu planira da na zajedničkoj sednici Foruma i Stalnog saveta OEBS pokrene dijalog o podršci snaga bezbednosti nacionalnim vlastima za rešavanje migrantske krize. Predstavljajući program rada Foruma za poslednje tromesečje 2017. Dačić je najavio održavanje više tematskih panela posvećenih bezbednosnom dijalogu "sa ciljem promovisanja svesti, razmene ideja i iskustava u različitim područjima". On je najavio da će početkom oktobra biti održan sastanak o implementaciji projekata podrške OEBS-a posvećenih malokalibarskom i lakom naoružanju i zalihama konvencionalne municije. "Uveravam vas da ćemo dati sve od sebe da za Ministarski savet pripremimo dokumente koji će održavati zajedničke interese država članica, a u kontekstu povećanja doprinosa Foruma i OEBS-u u celini. Nadamo se da ćemo time povećati naš doprinos kolektivnoj bezbednosti u Evropi", rekao je Dačić u uvodnom obraćanju na Forumu za bezbednosnu saradnju OEBS u Beču.\nVUČIĆ: SRBIJA I BIH MORAJU IMATI NAJBLIŽE ODNOSE\nSARAJEVO, 6. septembra 2017. (Beta) - Predsednik Srbije Aleksandar Vučić izjavio je da Srbija i Bosna i Hercegovina (BiH) moraju imati najbliže odnose, što podrazumeva međusobno poštovanje, poštovanje granica, ali i razvijanje i približavanje u ekonomskim odnosima. "Zato sam predlagao stvaranje ekonomske zone, jer mislim da više stvari možemo zajednički uraditi i po pitanju carina, taksi, poreza ..., da de fakto konstituišemo zajedničko tržište i jedinstveni ambijent za privlačenje stranih investitora", rekao je Vučić za sarajevski Dnevni avaz pred sutrašnju zvaničnu posetu BiH. Kada bi se to desilo, rekao je, BiH bi imala 1,5 milijardi evra investicija, umesto sadašnjih 350 ili 400 miliona evra. Vučić je ocenio da ono što u ovom trenutku razdvaja BiH i Srbiju jesu pitanja iz prošlosti i "strast koja obično proističe iz religioznih opredeljenja". "Spaja nas upravo budućnost", ocenio je Vučić, uz konstataciju da zna da mu pedeset odsto Bošnjaka još ne veruje, "jer postoji žestoka kampanja i značajna ostrašćenost protiv Srba". Navodeći da bez stabilnosti u BiH nema stabilnosti u regionu, predsednik Srbije je istakao da će Srbija učiniti sve da ne dođe do novih sukoba u BiH. Upitan da li to znači da će se ograditi od izjava predsednika RS Milorada Dodika da "veruje da će jednog dana Srbija i RS biti jedno u teritorijalnom i državnom smislu", Vučić je odgovorio da "uvek veoma poštuje Dodika, kao predsednika RS, i tu instituciju", kao i da u javnosti ne govori protiv RS niti protiv njenog predsednika. "Mogu vam izneti stav Srbije – poštujemo teritorijalni integritet BiH. Nemamo nikakvih pretenzija prema BiH, kao što očekujemo od BiH i svake druge države prema teritoriji Srbije", istakao je predsednik Srbije. Na pitanje zašto Srbija ne prizna da se u Srebrenici desio genocid i ocenu da je to "izrugivanje, kao i izrugivanje Jasenovcu", Vučić je rekao da se Srbija ne izruguje Srebrenici i da je termin "genocid" pravna terminologija. "Niste mogli čuti ni od koga iz vlasti u Srbiji da se poigrava ili čak podstiče različite teorije o tome šta se zbivalo, kako se zbivalo u Srebrenici", rekao je on. Prema njegovim rečima, u Srbiji postoji poštovanje za bošnjačke žrtve u Srebrenici i iskreni pijetet prema njima, kao i prema srpskim žrtvama na tom području. Vučić je pojasnio da su se desili i zločini nad Srbima za koje niko nije odgovarao, ali da time ne želi da izjednači s ubistvom osam hiljada Srebreničana. Govoreći o najavljenoj Deklaraciji o položaju Srba na području bivše Jugoslavije, Vučić je kazao da se ona odnosi na opstanak nacionalnog identiteta srpskog naroda, ističući da nije reč ni o kakvom novom memorandumu, poput Memoranduma SANU početkom 90-tih godina prošlog veka. On je još kazao da se Srbija zalaže za vojnu neutralnost, dodavši da to ne znači da Srbija ne treba imati dobre odnose sa NATO i svima ostalima.\nSTEFANOVIĆ I FABRICI: NAPREDAK MUP-A U REFORMAMA I BORBI PROTIV ORGANIZOVANOG KRIMINALA\nBEOGRAD, 6. septembra 2017. (Beta) - Ministar unutrašnjih poslova Nebojša Stefanović i šef Delegacije EU u Srbiji Sem Fabrici ocenili su danas da je MUP ostvario "značajan napredak" u oblasti reformi, borbe protiv organizovanog kriminala i terorizma i kontrole granica. Sagovornici su na sastanku u Beogradu ocenili da proces evropskih integracija treba da doprinese da MUP funkcioniše u skladu sa najboljim evropskim standardima uz poštovanje ključnih vrednosti, strukture i radnih metoda. "Cilj je da se kroz proces evropskih integracija osigura unutrašnja bezbednost, integrišu pravne tekovine Evropske unije i ispune zahtevi za pristup EU", naveli su Stefanović i Fabricio a preneo MUP. Šef Delegacije EU je pohvalio "odgovornu i solidarnu ulogu" Srbije u migrantskoj krizi kao i aktivnosti koje su do sada preduzete u sprovođenju akcionog plana za Poglavlje 24, koje se tiče pravde, slobode i bezbednosti. Ministar je tokom razgovora zahvalio EU na pomoći u vezi migrantske krize i najavio da će u narednom periodu fokus biti na sprovođenju nedavno usvojene Strategije i Akcionog plana za integrisano upravljanje granicom.\nBEOGRAD, 6. septembra 2017. (Beta) - Ambasador Velike Britanije Denis Kif danas je u razgovoru sa ministrom rudarstva i energetike Srbije Aleksandrom Antićem izjavio da su britanske kompanije zainteresovane za veće prisustvo u rudarstvu Srbije. On je podsetio da sada dve kompanije iz Velike Britanije, Mineko i Metalfer, postižu pozitivne rezultate u Srbiji, saopštilo je Ministarstvo rudarstva i energetike. Kif je naglasio da rudarstvo vidi kao veliku mogućnost za intenziviranje saradnje sa Srbijom, i dodao da će se u oktobru održati konferencija o rudarstvu u Beogradu, na kojoj će Velika Britanija učestvovati. U Srbiji se uz podršku Fonda za dobru upravu Velike Britanije realizuju dva projekta - prvi preko EBRD-a o jačanju korporativnog upravljanja u Elektroprivredi Srbije, i drugi, preko Svetske banke, kao podrška restrukturiranju rudnika Resavica, podsetilo je Ministarstvo. Očekuje se i odobrenje finansiranja projekta podrške modernizaciji energetskog sektora u Srbiji, kroz ekspertsku pomoć EPS-u. Velika Britanija je, kako je saopšteno, zainteresovana za intenziviranje saradnje u oblasti energetike, pre svega kroz projekte podrške proizvodnji energije iz obnovljivih izvora, i upotrebe novih tehnologija za smanjenje emisije uglja. Antić je ukazao da je potrebno unaprediti ekonomske odnose Srbije i Velike Britanije, kao i da očekuje veće prisustvo britanskih firmi u Srbiji. "U oblasti rudarstva u Srbiji prisutne su velike multinacionalne kompanije iz Australije, Kanade, Velike Britanije, Amerike, što je još jedna potvrda da je Srbija mesto gde vredi ulagati", kazao je Antić. Antić je rekao da će Ministarstvo rudarstva i energetike dati podršku kompanijama iz Velike Britanije koje žele da realizuju projekte u saradnji sa domaćim preduzećima, kako u oblasti geoloških istraživanja, tako i u oblasti energetike, navodi se u saopštenju.


DODIKOVA DECA ODGOVORILA NA PROZIVKE DRAŠKA STANIVUKOVIĆA: U javnoj izjavi naveli tačan broj firmi čiji su vlasnici | Novosti.rs\nGorica i Igor tvrde da su ovo uradili s obzirom na, kako kažu, "učestalo ponavljanje i prenošenje netačnih i neproverenih informacija koje je plasirao gradonačelnik Banjaluke Draško Stanivuković".\n- Gradonačelnik Banjaluke poslednjih dana kontinuirano iznosi netačne podatke u vezi sa brojem kompanija u našem vlasništvu, te namerno kreira pogrešnu i iskrivljenu sliku, izazivajući time negativne emocije i percepciju građana u vezi sa nama i našim porodicama. Kako bi javnost raspolagala tačnim i pravno valjanim informacijama naveli smo imena kompanija koje su u našem vlasništvu - ističe se u saopštenju koje su potpisali Gorica i Igor Dodik.\nOni su naglasili da će, ukoliko se i nakon ove transparente objave istinitih podataka, nastavi za iznošenjem netačnih i neproverenih informacija biti primorani da istinu zaštite sudskim putem, nakon koje će sredstva iz tužbe donirati u humanitarne svrhe.\nMilorad Dodik Banjaluka gradonačelnik Banjaluke deca Milorada Dodika


Dačić i Djentiloni: Italija i Srbija imaju odlične političke i ekonomske odnose\nPrvi potpredsednik Vlade Srbije i ministar spoljnih poslova Ivica Dačić sastao se sa ministrom spoljnih poslova Republike Italije Paolom Djentilonijem koji danas boravi u Beogradu.\nMinistri spoljnih poslova obe zemlje ocenili su da dve države imaju odlične političke i ekonomske odnose. Ministar Dačić zahvalio je svom kolegi na podršci koju Italija pruža Srbiji u procesu evropskih integracija.\nSrpski šef diplomatije nakon sastanka na zajedničkoj konferenciji za novinare rekao je da će Srbija ispunjavati sve što je potpisano u Briselskom sporazumu i svim onim što je predviđeno planom implementacije, ali da ne može biti odgovorna ako neko postavlja nove uslove.\n"Ovde je sada reč o političkoj proceni država članica da li postoje politički uslovi da se takva odluka donese. Nemačka smatra da se ne mogu otvoriti druga poglavlja dok se ne otvori poglavlje 35 koje je vezano za Kosovo", rekao Dačić.\nMinistar spoljnih poslova Italije Paolo Djentiloni izjavio je da je Italija potpuno sigurna da proces evropskih integracija Srbije treba da ide korak napred i da postoje svi uslovi da Evropska komisija u narednim mesecima donese odluku o otvaranju poglavlja.\n"Ne možemo da zadržavamo ovaj postupak, jer je Srbija preuzela obaveze i radi na njihovm ispunjavanju. Verujem da postoje svi uslovi da Evropska komisija u narednim mesecima donose odluku o otvaranju poglavlja", rekao je Djentiloni .\nItalijanski ministar je i najavio posetu predsednika Italije Serđa Matarele za 25. maj i dodao da bi uskoro trebalo da bude održana i zajednička sednica dve vlade.\n"Italija je prvi ekonomski partner Srbije i subjekt koji je najviše podržava na putu ka EU", poručio je Djentiloni.\nKljučne reči: saopštenja Italija Ivica Dačić


London Borough of Newham Case Study - Canon Serbia\nInovacije na polju usluga daju efikasnu strategiju štampe\nKao i mnoge druge lokalne uprave, londonski okrug Njuam morao je da smanji troškove i poveća efikasnost. Rešenje za daljinski pristup kompanije Canon pružilo je brži način za rešavanje ICT problema krajnjih korisnika i maksimalno je smanjilo opterećenje internih resursa. Stopa rešavanja problema iz prvog puta porasla je za 30%, a rešenje je bilo toliko uspešno da je prošireno na kompletan sistem višefunkcionalnih uređaja saveta.\n„Daljinska dijagnostika i održavanje predstavljaju čestu pojavu u IT sektoru, pa smo verovali da sličan pristup može da unese značajne prednosti u naš sistem za štampu. Pored toga, takođe smo znali da bismo na taj način imali bolji uvid u trendove štampe, što bi nam pomoglo da oblikujemo buduću strategiju za štampu.“\nGeri Saseks, menadžer za ICT usluge\nLondonski okrug Njuam – studija slučaja


U Sloveniji i Nemačkoj prošle godine posredstvom Agencije za rad i zapošljavanje BiH zaposleno je 10.774 građanina BiH, što je za 79 odsto više nego 2016, a izdato je 23.387 radnih dozvola za državljane BiH, izjavio je direktor Agencije Muamer Bandić.\nPrema njegovim rečima, u Sloveniji je zaposleno 9.923 osobe iz BiH, koliko je izdato i radnih dozvola u ovoj zemlji.\n- Od početka provođenja Sporazuma između Saveta ministara i Vlade Slovenije o zapošljavanju državljana BiH u Sloveniji, od marta 2013. godine do kraja 2017. ukupno je izdato 19.909 radnih dozvola našim građanima - rekao je Bandić novinarima u Sarajevu.\nOn je naveo da je najviše zaposleno varilaca 23 odsto, vozača 22,8 odsto, zidara 6,5 odsto, bravara četiri odsto, te dodao da se sva ta zanimanja odnose na srednju stručnu spremu ili na kvalifikovane radnike, dok se svega tri odsto potražnje odnosi na visoko obrazovanu radnu snagu, i to mašinske i građevinske inžinjere.\nPrema Bandićevim rečima, plate se kreću u bruto iznosu od 800 do 2.400 evra, a uglavnom je zapošljavana radna snaga između 25 i 40 godina starosti.\nKada je reč o zapošljavanju medicinskih radnika sa srednjom stručnom spremom u Nemačkoj, on je naveo da je prošle godine za državljane BiH izdato 851 radna dozvola, od čega su 74 lica zaposlena putem projekta "Tripl vin", a ostali putem projekta zapošljavanja kod poznatog poslodavca.\n- Od početka provođenja dogovora u 2013. godini do kraja 2017. godine u Nemačkoj je po ovom osnovu izdato 3.478 radnih dozvola našim građanima - istakao je Bandić i dodao da se plate radnika kreću u minimalnom iznosu od 1.800 evra bruto u prvoj godini.\nOn je podsetio da je Savet ministara BiH potpisao sporazume o zapošljavanju sa Srbijom i Katarom, ali oni nisu zaživeli u kapacitetu u kome se očekuje.\nPrema njegovim rečima, postoji i program ferijalnog rada studenata u Nemačkoj od 2005. godine.\nBandić je naveo da je za ovu godinu Nemačkoj dostavljeno 150 prijava i očekuje se da će narednog meseca doći radne ponude za kandidate, a poslovi su uglavnom vezani za uslužne delatnosti, pomoćno osoblje u restoranima i hotelskim kompleksima i odmaralištima.\nDržavljanima BiH u 2017. samo za dve zemlje izdato 10.000 radnih dozvola\nBanjaluka vodeća po broju mladih u javnom sektoru: Svaka treća osoba dobila državni posao\nU institucijama BiH mesečno se zaposli sedam novih državnih službenika


Trener Čelsija Frenk Lampard nije mogao mirno da gleda sinoćno izdanje svoje ekipe koja je poražena od novog šampiona Liverpula, sa 5:3.\nNekadašnji fudbaler je očito bio raspoložen da "crvenima" pokvari šampionsko slavlje, a kako mu to nije pošlo za rukom, eksplodirao je nakon što je u jednom momentu burno protestovao kod sudije zbog faula, za koji je mislio da nije postojao.\nNakon što je čuo da sa klupe Liverpula negoduju zbog takve njegove reakcije, imao je i njima šta da poruči, a četvrti sudija mu je odmah prišao i sprečio ga da napravi ozbiljan skandal.\nFrank Lampard Exploding infront of Jurgen Klopp - Liverpool vs Chelsea July 23, 2020\nLampard je očito u jednom trenutku izgubio živce, pokušao je i Jirgen Klop da ga smiri, pa mu je u jednom trenutku odbrusio "Sedi dole".\n- Nije bio je*eni faul, ne pitam tebe, pričao je Klopu, nakon što je usledila još jedna skandalozna psovka.\nNekadašnji fudbaler nije mogao da se smiri, a o njegovom ponašajnu sada pričaju svi na "ostrvu" jer je to postala vest dana.\n- Možete da odje**te i ti i svi vi, rekao je Lampard, što je Klopa ostavilo u šoku..\nPodsetimo, Liverpul je odavno obezbedio titulu na koju je čekao punih 30 godina, dok Čelsi na kolo pre kraja i dalje strepi za mesto koje direktno vodi u Ligu šampiona.


EXPRES - Vulin, Šešelj, Mrkonjić položili vence na Miloševićev grob\nVulin, Šešelj, Mrkonjić položili vence na Miloševićev grob\nPOŽAREVAC - Predsednik Pokreta socijalista Aleksandar Vulin položio je danas venac na grob bivšeg predsednika SR Jugoslavije i predsednika Republike Srbije Slobodana Miloševića, na desetogodišnjicu njegove smrti.\nVulin je rekao da je prošlo deset godina od smrti Miloševića, što, naveo je, možda nije dovoljno vremena da istorija da konačni sud o nekome ili o vremenu u kojem je živeo, ali da je više nego dovoljno da se laži koje su o njemu govorili i na osnovu kojih je rušen zauvek rasprše.\n"Istina o Miloševiću je u ovom narodu doboljno dugo i dovoljno duboko i ona se ne može promeniti", rekao je Vulin ocenivši da je Milošević iznad svega voleo Srbiju i svoju porodicu i da je zbog toga "surovo proganjan i surovo kažnjavan".\nVulin je ocenio i da se ne može govoriti o Republici Srpskoj i o opravdanoj borbi srpskog naroda, a da se ne govori o pozivitnoj ulozi Slobodana Miloševića.\n"Ne može se govoriti o uspešnom Dejtonskom sporazumu i o tome da su Srbi prvi put u svojoj istoriji dobili institucionalnu zaštitu zapadno od Drine, da im se ne može ponoviti Jasenovac, a ne govoriti o ulozi Slobodana Miloševića i ne reći bar jedno hvala", rekao je Vulin.\nMore in this category: « NOVO SAMOUBISTVO U NIŠU: Pucao sebi u usta u kuminom stanu\tIsto pitanje već 13 godina - gde bi Srbija bila da je Đinđić danas živ? »


Albanski akademik Redžep Čosja izjavio je da ujedinjenje Kosova i Albanije treba da bude sledeći prvi cilj Albanaca, tvrdeći da njegovo ostvarenje neće biti moguće ulaskom u Evropsku uniju, prenosi RTS.\nVelika Albanija odavno u planu\n- Mi danas čujemo ljude kako će to pitanje biti rešeno u Evropskoj uniji. Ne, neće se rešiti u Evropskoj uniji. Kao što ne dozvoljava državama članicama podelu na dve zemlje, Evropska unija ne dozvoljava da se njena dva člana ujedine u jednu državu - rekao je Čosja albanskoj TV stanici Vižn plus.\nOn smatra da treba iskoristiti istorijski trenutak "nakon stvaranja dve države Albanaca".\nRuski mediji: Projekat "Velike Albanije" ulazi u ZAVRŠNU FAZU, kuva se NOVI RAT NA BALKANU\n- Treba da razmišljamo i moramo da znamo i moramo biti jasni o tome šta želimo i šta je za nas u ovom trenutku, u ovoj istorijskoj sreći koja nam je ponuđena - naveo je Čosja.\n- Trebalo bi da imamo jasan cilj, da znamo kako bi trebalo da idemo ka tom cilju, moramo imati jasan put. Kao prva tačka: ujedinjenje Kosova sa Albanijom, bez ulaska u Evropsku uniju... - podvukao je Čosja.\nOn tvrdi da "ujedinjenje nije samo želja, volja, ili osećanje Albanaca, već pitanje koje rešava mnoge druge probleme života albanskog naroda".


Borko Vasiljević "upucao" državni rekord - Portal Pasaž\nBorko Vasiljević „upucao“ državni rekord\nPosted: 29. aprila 2018. u 20:40 / by Milunka Nikolić / comments (0)\nUžički strelac, Borko Vasiljević, ovog vikenda, na takmičenju Trećeg KUPa Srbije u gađanju pokretnih meta, disciplina Trap, nanovo je osvoji prvo mesto, ali i izjednačio državni rekord u kvalifikacijama, pogodivši 123 od 125 mete, što je izuzetno retko u ovoj disciplini, i na nivou je najboljih svetskih rezultata.\nRekord je držao Pero Nedić, i postavio ga je 2016., da bi mladi Užičanih, rezultatima 25,25,23,25,25, ukupno 123 mete postavio novi izazov za sebe prvenstveno, budući da je na tabeli nacionalnog šampionata ubedljiv iz takmičenja u takmičenje, i na kraju- dominantan u rezultatu. Tako je bilo i ovog puta, pa je nakon kvalifikacija, gde je bio prvi, osvojio i finale sa rezultatom 45.\nU konkurenciji od 44 takmičara, drugi je bio Rade Pavlović iz kluba Royal Inđija, dok je Dalibor Tanasić iz Premium Trap Team-a iz Subotice bio treći.\nU konkurenciji klubova pobedio je Royal Inđija, drugi je bio Rikošet iz Beograda, a treće mesto zauzeo klub Jedinstvo trap iz Stare Pazove. U konkurenciji veterana na pobedničko postolje popeo se Zoran Eraković iz Subotice, dok su drugo i treće mesto podelili Rade Pavlović iz Inđije i Ristić Ljubiša. U Kovilovu ovog vikenda nije nastupao Borkov matični klub „Prvi Partizan“.\nViše nego zadovoljan, kako je rekao, Borko je još jednom ponovio da „bi za ostvarenje još boljih rezultata“, kojima se nada, jer su pred njim i veliki i značajni međunarodni nastupi ove godine, „bili potrebno još treninga“ za šta, zbog nedostatka finansijskih sredstava nema mogućnosti. Veliki po rezultatima, a skroman u poređenju sebe sa drugima, Borko je istakao da „veliku zahvalnost duguje svom klubu „Prvi partizan“, prijateljima kluba, i naravno- roditeljima bez čije podške ne bi bilo ništa od dosadašnjih postignutih rezulata“. I pored izjednačenja državnog rekorda, Borko još uvek nije apsolutno zadovoljan:\n-Uz još bolje pripreme, svoj nivo spremnosti, kao i stabilnost koju sportista u nastupu ima kad zna da je na treningu isprobao sve moguće situacije, siguran sam da bih mogao i da nadmašim, ako ne apsolutno, ono bar za još jednu metu više, i ovaj sadašnji rezultat. Ispred mene je još uvek puno rada, a svakako ću se truditi da na svakom budućem takmičenju, dam svoj maksimum-izjavio je užički šampion.


Zdravstveno osiguranje: Ima sredstava za lečenje u inostranstvu - : Undefined index: css in /home/osiguraj/public_html/wp-content/plugins/newsletter/includes/controls.php on line 439\nHomeOsiguranjeZdravstveno osiguranje: Ima sredstava za lečenje u inostranstvu\ndr. Vladislav Vukomanović, Institut za majku i dete\nDovoljno novca za sve kojima je neophodno lečenje u inostranstvu?\nIako je pre godinu dana osnovan i Budžetski fond za lečenje u inostranstvu, kao druga šansa za sve one koji ne mogu na lečenje o trošku Republičkog fonda za zdravstveno osiguranje, i dalje u medijima i po društvenim mrežama stižu apeli i pozivi da se pomogne i da je neophodno hitno prikupiti novac za lečenje. Kardiolog instituta za majku i dete Vladislav Vukmanović tvrdi da ima dovoljno novca za sve kojima je potrebno lečenje u inostranstvu i da je preventivno prikupljanje novca nepotrebno.\nVladislav Vukomanović je, gostujući u Dnevniku RTS-a, rekao da novac prikupljaju članovi porodice teško bolesnih koji zahtevaju određeno lečenje, ali da stručna komisija odlučuje da li je lečenje moguće obaviti u Srbiji, ili je neophodno da to bude u inostranstvu.\nKardiolog Vukomanović objašnjava da se novac sakuplja zbog nedostatka informisanosti.\n“O tome se odlučuje u okviru Budžetskog i Republičkog fonda za lečenje u inostranstvu, a tu je i mogućnost dolaska stranog stručnjaka u Srbiju. Mi ćemo se u toku sledeće godine potruditi da sve zdravstvene ustanove budu upućene u rad Budžetskog i Republičkog fonda”, rekao je Vukmanović.\nDodaje da je za apliciranje u Budžetskom fondu neophodno da pacijent prođe proces u Republičkom fondu, to jest da tamo bude odbijen.\n“U tom slučaju kompletira se dokumentacija, sasluša se mišljenje konzolijuma, podnosi dokumentacija fondu za odlučivanje o lečenju u inostranstvu ili za dovođenje stručnjaka”, rekao je Vukomanović.\nIstiče da ima dovoljno sredstava za sve one kojima je neophodno lečenje u nekoj drugoj zemlji.\n“Sredstva oba fonda su sasvim dovoljna da oni bolesnici koji ne mogu da dobiju lečenje u Srbiji mogu biti lečeni u inostranstvu. Za sve ostalo treba imati u vidu naš zdravstveni sistem, koji je kompetentan da pruži više od 95 odsto lečenja. Tih pet do sedam odsto pokriva se iz fondova”, rekao je Vukomanović.\nDodao je da je u toku ove godine stiglo oko 65 zahteva, ali da oni uglavnom nisu kompletirani.\n“Veoma je slična procedura kao za republički fond. Potrebno je mišljenje konzilijuma, ali i uput iz inostrane klinike koja će dati profakturu”, kaže Vukomanović.\nRazlika između ta dva fonda je, objašnjava, siva zona – kada je lečenje neke bolesti daleko uspešnije u inostranstvu, te onda Budžetski fond ima osnova da uputi na lečenje.\nIstiče da se to ne odnosi ni na kakav vid eksperimentalnog lečenja.\nKriterijumi su jasni, nisu restriktivni, već su u korist samog pacijenta i doprinose da on ne gubu vreme u lečenju, rekao je Vukomanović.\nNa pitanje kako postupiti u situacijama kada se javnost odazove i prikupi novac za, kao na primeru mladog naučnika, doktora Miloša Nikolića, transplantaciju srca u inostranstvu, a onda naši lekari kažu da on nije za transplantaciju, Vukomanović odgovara:\n“Mi kao lekari apelujemo da lekarska komisija da predlog da li je neophodno uputiti nekog na lečenje u inostranstvo ili ne. U ovom konkretnom slučaju, on posle ispitivanja nije u takvom stanju.”\nIstakao je da je preventivno sakupljanje novca besmisleno, naročito kad postoje oba fonda.\nNaveo je da postoji saradnja sa klinikom u Austriji gde naši pacijenti, hitni slučajevi, mogu bez velikih smetnji da obave transplantaciju srca. Navodi da nema diskriminacije da li su pacijenti iz Austrije ili Srbije, već da se poštuje stepen urgentnosti.


Pacoli: Kosovo da vode stručnjaci, a ne samo militanti - Kosovo Online\nPacoli: Kosovo da vode stručnjaci, a ne samo militanti\n9. Februar 2022. • 17:17\nPredsednik Alijanse za novo Kosovo Bedžet Pacoli rekao je da se Kosovo suočava sa teškom ekonomskom i socijalnom krizom i da neko mora da preuzme odgovornost u vođenju Kosova, prenosi Ekonomija onlajn.\nOn je na sednici Skupštine naveo, nakon saopštenja Vlade da je ekonomski rast na Kosovu 9,9 odsto, da je poslednji trenutak da se interveniše u ekonomiji jer građani teško žive, cene rastu, a plate ostaju iste.\n"Nikakve mere predostrožnosti nisu preduzete zbog energetske krize. Snabdevanje energijom će biti nestabilno. Tražimo bolji život. Poslednji je trenutak da se interveniše u ekonomiji. Kosovo se suočava sa teškom ekonomskom i socijalnom krizom. Ne može se raditi na ovaj način. Danas je pred građanima izazov da plate struju. Ovo je veliko razočarenje. Neko mora da preuzme odgovornost u vođenju zemlje. Uzmite stručnjake, a ne samo militante", naveo je Pacoli.\nIstovremeno, on je rekao da vlada vara građane o privrednom rastu, da privredni rast ima svoje osnove, više potrošnje i infrastrukturnih projekata.\n"Može li neko da mi kaže koje je infrastrukturne projekte ova vlada do sada počela i radi, koliko su porasle plate ili primanja građana i koliko je porasla potrošačka korpa", upitao je Pacoli.\nKosovo kriza ekonomija Energetika Bedžet Pacoli\nPacoli: Neodgovorno je što su poslanici vlasti izbegli raspravu o poskupljenju struje\nLider Alijanse za novo Kosovo Bedžet Pacoli kritikovao je danas vladajuću većinu u kosovskoj skupštini zbog izbegavanja rasprave o poskupljenju struje.\nPacoli: Deva na udaru srpskog narativa, istoričari da daju svoj sud\nPacoli: Kosovu su potrebni novi investitori, energetski problemi utiču na svaki segment društva


''Petarda'' za novo Zvezdino šampionsko slavlje! - Sportske.net\nZvezda dominira, ''Delije'' već slave titulu!SASTAVI - Deki servirao jedno iznenađenje, ovo je tim za titulu?SASTAVI - Deki servirao jedno iznenađenje, ovo je tim za titulu?Koroman neće stati, teraće čitavu stvar do Lozane!Zvezda ne zaboravlja Bari: "Sve se već zna, pa da ponovimo isto!"\nSiguran sa bele tačke bio je Mirko Ivanić - 0:1.\nŠest minuta kasnije Zvezda je udvostručila vođstvo, pošto je odlično izvela akciju posle slobodnog udarca. Ben je poslao loptu za Ivanića, ovaj je idealno centrirao za Babića u ''srce'' šesnaesterca, a Zvezdin štoper se sjajno snašao u napadačkoj ulozi 0:2.\nPraktično sve dileme, ako ih je i bilo u ovoj utakmici, otklonio je Aleksa Vukanović, pogotkom u 36. minutu, na asistenciju El Fardu Bena - 0:3.\nFK Rad Beograd - FK Crvena zvezda Live Score


Kanton Sarajevo: Implementacija 15 strateških projekata u oblasti turizma, obrazovanja, saobraćaja... - Novi Vjetar\nKanton Sarajevo: Implementacija 15 strateških projekata u oblasti turizma, obrazovanja, saobraćaja…\nVlada Kantona Sarajevo zadužila je na jučerašnjoj sjednici osam kantonalnih ministarstva i premijera da, u saradnji sa Sarajevskom regionalnom razvojnom agencijom (SERDA), poduzmu sve neophodne aktivnosti na implementaciji 15 strateških projekata za Kanton Sarajevo.\nRadi se o projektima u oblasti prostornog uređenja, građenja i zaštite okoliša, privrede, saobraćaja, komunalne privrede, obrazovanja, rada i socijalne politike, te pravde i uprave i finansija koji su u različitim fazama realizacije, a koje je Vlada KS odabrala kao strateške.\nProjekt “Model poboljšanja energetske efikasnosti u zgradarstvu na području Kantona Sarajevo” ima za cilj povećanje broja objekata individualnog i kolektivnog stanovanja, kao i javnih objekata u KS-u, u svrhu njihovog utopljavanja radi smanjenja troškova energije kao i zagađenja zraka.\nRazvoj saobraćaja na električni pogon u Kantonu Sarajevo je projekt koji podrazumijeva izradu modela prelaska kompletnog javnog saobraćaja na električni pogon i to autobuskog i taksi saobraćaja. Riječ je o dugoročnom projektu čija je realizacija planirana u narednih 10 godina.\nStudija društveno-ekonomske opravdanosti uspostave Holdinga javnih komunalnih preduzeća na području Kantona Sarajevo, predviđa uspostavu Holdinga svih kantonalnih javih komunalnih preduzeća. Studija je dostavljena resornom ministarstvu i bit će razmatrana na jednoj od narednih sjednica Vlade KS.\nStudijom opravdanosti uspostave kogenerativnog postrojenja i postrojenja za mehaničko-biološki tretman otpada na području Kantona Sarajevo predviđena je gradnja spalionice otpada po savremenim ekološkim standardima. I ova studija će biti razmatrana na jednoj od narednih vladinih sjednica.\nRazvoj IT sektora je također jedan od strateških projekata Vlade, a predviđa, između ostalog, uspostavu IT parka na Šipu, osnivanje IT fakulteta pri Univerzitetu u Sarajevu, osnivanje IT Gimnazije kao i odgovarajućeg tijela za informacione tehnologije na nivou KS.\nU strateške projekte uvrštena je i reforma sektora turizma. Izrađen je elaborat sa mjerama za poboljšanje stanja u turizmu, a među njima su i osnivanje fakulteta za turizam pri UNSA, kao i srednje škole za turizam.\nMeđu projektima su i projekti “Studiraj u Sarajevu”, “Reforma sektora zapošljavanja u Kantonu Sarajevo”, “Projektna akademija” čiji je cilj edukacija za izradu projekata EU, potom projekt “Centar za obrazovanje odraslih” pri SERDA-i, za prekvalifikaciju, dokvalifikaciju i obuku odraslih. “Studija budućnosti” je također jedan od projekata čiji je cilj uređenje i unapređenje usluga građanima u svim sektorima Kantona Sarajevo. “Uspostava i izgradnja modernog sajmišta na području Kantona Sarajevo”, “Razvoj drvnog sektora”, “Uspostava naučno-istraživačkog centra pri UNSA”, te “Uspostavljanje saradnje sa bh dijasporom” putem SERDE, također su uvršteni među ove projekte.,\nNext Na Sarajevskoj berzi promet 46.996,64 KM\nPokrenuta inicijativa da ulica u Sarajevu bude nazvana po Michaelu Schumacheru\nTuristi preplavili sarajevske ulice, sve zadovoljniji i hotelijeri\nLažno se predstavio kao radnik Elektroprivrede i opljačkao stan u Sarajevu\nUHAPŠEN DENIS PRCIĆ, OSNIVAČ AMERIČKOG UNIVERZITETA: Prije hapšenja poručio – “Nije bilo problema kada je sin Fahrudina Radončića bio upisan ovdje” (VIDEO)\nDenis Prcić o policijskoj akciji: Ovo je pritisak kako bih poništio diplomu direktora OSA-e BiH\nLetonski poslanik optužen da je ruski špijun


Organizovao nepostojeća putovanja: Uhapšen vlasnik turističke agencije, protiv drugog podneta krivična prijava - Naslovi.net vesti\nOrganizovao nepostojeća putovanja: Uhapšen vlasnik turističke agencije, protiv drugog podneta krivična prijava\nPolicija u Smederevu uhapsila je zbog prevare vlasnika turističke agencije "Blue travel word", dok je u odvojenom slučaju protiv radnika turističke agencije "Sun&Sea" u Subotici podneta krivična prijava zbog zloupotrebe službenog položaja. Policija u saradnji s nadležnim tužilaštvima i Poreskom... »\nMUP je saopštio da je u Smederevu uhapšen D. M. (38), odgovorno lice firme "Blue travel world", koji je osumnjičen za poresku utaju, prevaru i falsifikovanje službene isprave. Sumnja se da je D. M, od januara 2015. do kraja... »\nUhapšen je vlasnik turističke agencije Blue travel word, dok je protiv vlasnika subotičke agencije Sun&Sea podneta krivična prijava. MUP je saopštio da je u Smederevu uhapšen D.M. (38) odgovorno lice firme Blue travel word, koji je osumnjičen za poresku utaju, prevaru i falsifikovanje službene... »\nBEOGRAD/SMEDEREVO - MUP je saopštio da je u Smederevu uhapšen D.M. (38) odgovorno lice firme "Blue travel world", koji je osumnjičen za poresku utaju, prevaru i falsifikovanje službene isprave. Sumnja se da je D.M, od januara 2015. do kraja avgusta prošle godine, sa računa preduzeća "Blue travel... »\nMUP je saopštio da je u Smederevu uhapšen D.M. (38) odgovorno lice firme "Blue travel word", koji je osumnjičen za poresku utaju, prevaru i falsifikovanje službene isprave. Sumnja se da je D.M, od januara 2015. do kraja avgusta... »


Vlada Republike Srpske raskinula ugovor sa "Batagonom"\nVlada Republike Srpske stavila je danas van snage Memorandum i Zaključke, ranije potpisane sa kompanijom "Batagon", potvrđeno je za RTRS u Vladi Srpske.\nIz Vlade je za RTRS potvrđeno da se ugovor raskida, jer "Batagon" nije u predviđenom roku ispoštovao obaveze.\nVlada Srpske negativno je odgovorila, nakon što je švajcarska kompanija Batagon od Vlade , uprkos ranije dogovorenom smjeru djelovanja, zatražila da kupi potraživanja samo jedne institucije Srpske od Fabrike glinice "Birač, a u kasnijim periodima parcijalno otkupljuje i ostala potraživanja.\nU odgovoru Vlade Srpske na ovakve zahtjeve potencijalnih partnera jasno se navodi da ovakvim uslovima nisu zadovoljni i da se ponuda u vidu parcijalnog plaćanja odbija.\n- Prema ranije potpisanom Memorandumu i zaključcima Vlade Srpske, "Batagon" može da plati potraživanja u cjelosti, a ukoliko se to ne prihvati i ukoliko iz ove kompanije ostanu pri stavu da žele parcijalno plaćanje, naredni korak morao bi biti raskid ugovora - saopšteno je iz ranije iz Vlade Srpske.4\nU odgovoru Vlade Srpske takođe stoji da u ponudi koju je "Batagon" ovoj instituciji stavio na razmatranje, Memorandumu, kao i svim zaključcima Vlade Srpske, nedvosmisleno definisano da je na otkup stavljen pun iznos potraživanja, te da svaka druga ponuda dovodi u pitanje realizaciju otkupa potraživanja.\n- Pomenućemo još jednom i da su Vam u momentu Vaše ponude bile poznate sve pravne okolnosti u vezi sa sudskim postupcima koji su se vodili u vezi sa predmetnim. Kako ste i samo naveli u Vašem aktu da je "Batagon Internationa AG" čvrsto opredijeljen da uspješno realizuje predmet potraživanja, ona su moguća u okviru pomenutih dokumenata - Memoranduma o razumijevanju zaključen između Vlade Srpske i društva "Batagon Internationa AG" i Zaključaka Vlade Srpske - navedeno je u odgovoru Vlade "Batagonu".\nŠvajcarska kompanija "Batagon" od Vlade Srpske u proteklom periodu je otkupila 43 miliona KM potraživanja Srpske od fabrike "Birač" u stečaju.


Orlić:Janković zaglavljen u devedesetim - Studio B\nOrlić:Janković zaglavljen u devedesetim\nOrlić:Janković zaglavljen u devedesetim Tanjug,Beta\nPolitikaPolitika Pocetna 03. 01. 2018. 17:27:44\nČlan Predsedništva Srpske napredne stranke Vladimir Orlić ocenio je danas da Saša Janković živi „zaglavljen“ u devedesetim godinama, ukazujući da je Aleksandar Vučić odavno prevazišao devedesete i da vodi Srbiju u red najmodernijih zemalja 21. veka.\nOrlić u saopštenju ističe da je Janković taj „koji živi u devedesetim, zgrčen i psihički zaglavljen u tom periodu, malo na ratištu, malo u pozadini, u različitim godinama paralelno, tako da ni sam ne zna šta više laže i koliko, u zavisnosti od toga kome daje izjave“.\nOrlić ističe da je Janković verovatno propustio i izjavu visokog funkcionera sopstvenog pokreta, koji je otvoreno priznao da je „motiv okupljanja tajkunsko-lopovske koalicije novac“.\n„Za propuste u Jankovićevoj pažnji nije kriv Aleksandar Vučić, već Jankovićevo besciljno tumaranje u lavirintu sopstvenih laži“, smatra Orlić.\nOn kaže da bi među prvima na redu da se specijalni tužilac njim bavi mogao bi da bude Jeremić, zajedno sa svojim „novim mentorom i šefom surčinskog klana Limunom Narandžićem, kao i pajtšima kriminalcima Bašanovićem i Šubarom“.\nPrema Orliićeviom rečima, najpre zato što još nije objasnio odakle mu „samo“ osam miliona evra za kampanju, a za nekretnine, astronomske račune iz mondenskih letovališta, najluksuznijih hotela, život na visokoj nozi i paprene dnevnice – sve kroz pljačku narodnih para i „donacije“ nepoznatog porekla.\nOrlić je ocenio da se oni obično oglase kad god se utvrđuje njihova sramna uloga u najgorem periodu za naš narod, u kom su te „političke karikature drmale Srbijom“, a u koji bi rado vratili čitavu zemlju, zajedno sa svojom tajkunsko-lopovskom kamarilom“.\n„Ðilas, Mišković i Šapić stvarno nisu mogli da pronađu beskorisnije saradnike od Jankovića i Jeremića, sve da su ih tražili na konkursu. Ako su spali na to da sa njima napadaju Aleksandra Vučića, slobodno neka i sami pređu na kovanje planova za neku drugu deceniju u ovu su, očigledno, zalutali“, zaključio je Orlić, saopštila je SNS.


Imlek poklonio dečije igralište Novom Sadu - Lepota i zdravlje\nU okviru velike društveno odgovorne akcije kompanije Imlek, „Moja Kravica – Rasti srećno“, juče je svečano otvoreno još jedno dečije igralište, ovog puta u Novom Sadu. Vrpcu su presekli pomoćnik gradonačelnika Novog Sada Aleksandar Petrović i direktor marketinga Imleka Slobodan Srećković.\n„Radujemo se što je kompanija Imlek prepoznala potrebu da se našim najmlađim sugrađanima omogući da uz igru prožive najlepše doba svog života – zdravo i srećno detinjstvo. Ispred grada Novog Sada, zahvaljujem se kompaniji Imlek na Moja Kravica igralištu, koje će usrećiti mnoge mališane, jer oni predstavljaju naše najveće blago i budućnost.“, rekao je Miloš Vučević, gradonačenik Novog Sada.\nParni valjak-dva koncerta u jednom, 24. juna na Tašmajdanu